text:
Tinang rudi amyusha ahkaw ahkang tang madun ai shaloi, UNFC daphpawm woi awn ai amyu lakung laknak lang wuhpung yawng shanglawm let galaw na Mai Ja Yang zuphpawng a myit hkrum ai lam gaw Tsaban 21 Panglong Zuphpawng hta ahkyak madung rai na re nga, KSDP ningbaw Dr. Manam Tu Ja tsun wa sai.Dr. Tu Ja gaw, Wunpawng Mungdan Shanglawt Hpung KIO a Tingnyang Up Malai-2 hkringsa rai nna, dai aten KIO ginjaw komiti dat kasa hpung ningbaw hte, rawt malan hpung 13 a ningbaw hku nna mung, Myen hpyendap ara 2008 gawda ai tara ka ai Mungbawng Zuphpawng e shanglawm wa sai re.
Mung shara ra lata ai NLD asuya nnan woi awn let Munghpawm Simsa Lam Hkrumra Zuphpawng—Tsaban 21 Panglong hpe du na August shata hta galaw hpang wa sana re.
Dai zuphpawng de rudi amyusha ni a lu ging lu ang ai mungmasa ahkawng ahkang tang madun sa wa na re hta, Jinghpaw mungdaw KIO sinpraw ginwang ginjaw Mai Ja Yang zuphpawng a myit hkrum ai lam ntsa myo kata amyu lakung mungmasa pati ni madi shadaw ra na re lam, Dr. Tu Ja ya na zawn tsun ai.
“Bawsang myusha ni hku nna Jet ai munghpawm hte seng nna dai ni anhte ra ai hpe madung tang madun sa mat wa ra ai hku re. Tang madun saw a ai ngu hte seng nna ndai UNFC anhte amyusha wunpawng hpung ni hku nna e jawm myit bawng ban nna e tang madun ai gaw madung rai na re. Rai nna Myo de nga ai pati ni hku nna shamu shamawt lam tang madun sa wa lam ni gaw anhte laknak lang hpung ni tang madun saw a ai hte bungpre ra ai hku re. Dai Mai Ja Yang zuphpawng kaw bawsang laknak lang hpung ni yawng lawm na dai kaw masha tsawm ra hkum na. Dai zuphpawng kaw jawm jahkrup dat ai gaw madung rai wa na re. Dai hte maren an hte mung masa pati ni mung tang madun mat ra na re.”
Ya na Tsaban 21 Panglong Zuphpawng hpe mung shawa asuya woi galaw ai re majaw shawng de hpyendap asuya galaw ai, daru magam matut magra da yaw shada let 2008 Gaw Da Ai Tara ka ai, Mungbawng Zuphpawng (National Convention) hte gaw shai na re, nga Dr. Tu Ja matut tsun ai.
Mai Ja Yang Zuphpawng hpe du na bat lahkawng jan, July 26-29 laman galaw na re. Ndai zuphpawng de amyu lakung rawt malan hpung 21 hte wuhpung mi na dat kasa 5 hpra shanglawm na matu saw shaga tawn ai re.
Bai nna, myo kata amyu lakung mungmasa pati daphpawm UNA hte NBF hte Myen Mung Amyu Shayi Hpung Ginjaw (WLB) na, dat kasa ni mung shanglawm wa na re.


c: text/html

text:
Du na shata, November 14-15 hta Myitkyina e galaw na hkyen da ai, Nlung N’nan Chyeju Shakawn Manau Poi hpe September 3, bat Masum ya shani galaw ai Wunpawng Htunghking Hpung Ginjaw zuphpawng hta, tara shang jahkring kau sai re.
J.W mungshawa ni tsepkawp myit n hkrum ai poi re majaw jahkring kau ai re lam hpe dai zuphpawng sa lawm ai ramma dat kasa Shd. Awng Mai kawn chye lu ai.
Zuphpawng de htunghking komiti, buga kanu kawa ni hte ramma ni malawng shanglawm ai re.
Dai Wunpawng Htunghking Hpung Ginjaw a Shat N’nan Sha Manau Poi hpe ‘n galaw ging ai lam’ internet matut mahkai zinghkri (facebook) hta tsun garu nna, htunghking hpung ni mung ninghkap ndau shabra laika ni shapraw wa ai majaw, ya na zawn lamang jahkring kau wa ai rai nga ai.
-
Tatma 66 ni Lahta Sammung e lusha jarik mya sha ngaNext >

robotstxt: allowed

filter: keep


text:
Shani aten mi rairai, shana mi rairai, anhte ni galoi mung yup galeng hkringsa na shaloi jan pru (sinpraw), jan hkrat (sinna), dingdung, dingda,
Author: Kachin Net
SHAT SHA MA AI HPANG KALANGTA N MAI GALAW AI BUNGLI NI
Masha law malawng shat ma ai hpang kalangta yup galeng mat ai ni nga ai. Nkau gaw yupku ntsa bawhkum shatsaw tawn nna galeng
JAHPAWT DAW NA HKA LU AI ATSAM
Jahpawt jau, jan garai npru ai ten hkying mali, hte manga lapran na aten (nhtoi htoi mayu ai ten) hpe, Ayurved Indu hpaji hta
Laiza Muklum hta KIO Tingnyang Up a, Share Shagan Masat Nhtoi Mungga Madat Hkam La Hpawng Galaw.
Mungdan hte amyu a matu asak ap nawng mat wa sai myit rum share shagan ni hte mungdan a magam bungli a majaw tai
2018 May (14) ya shani na gasat gala shiga.
KIA Masat (1) Dap Ba, Masat (4) Dap Dung ginra, Mara Ga mare dingsa a sinpraw, Mara Hkyin Dawt makau hku shamu shamawt lung
Hpakant mare Ramma ni hpyen yen tsinyam hkrum hpu-nau ni hpe garum lu na matu alu shinggyin ai lam galaw
Hpyen yen tsinyam hkrum nga ai sai daw sai chyen ni hpe garum madi shadaw lu na matu Hpakant kaw nga ai Hkristan ramma
Hkamau Zup Makau, Bum Hkaw Bum Pawt kaw Myen Hpyen Dap hte KIA hpyen hpung ni gasat gala byin.
KIA Masat (2) Dap Ba, Masat (14) Dap Dung ginra, Hkamau Zup Makau, Bum Hkaw Bum pawt kaw Dap mying n chye ai Myen
Mara kata htawng rim bang hkrum ai Hpungtau Dumdaw Nawng Lat hte Sara Langjaw Gam Seng bai lawt pru wa.
Myen Amyu Sha Ni a Htunghkying Shaning Ningnan hpe hkap tau la ai masat masa hku nna 2018 April (17) ya shani Myen Mung
Jarit Mayan Hpyen Yen Ramma Shawa Sharin Hpawng Galaw Na Matu Hkyen Shajin Magang Sai
Ginjaw Ginra Ginwang Ginjaw Jarit Mayan Hpyen Yen Ramma shawa hkrumzup sharin hpawng hpe du wa na bat April (23) ya shani kaw nna
WUNPAWNG NUMWAWN NUMLA HPUJA HTUNG LAILEN (BAN PRAT HKU NNA GARAN AI LADAW NI)
Hpuja npawt nhpang daw. Bawsang hte ginra garan mat ai daw. III. Bawsang shada bai gayau wa ai hpe jahkrum la ai daw. Jahkrum


text:
PRAT HTE MAGAM ZUPHPAWNG SHAMAN LAIKA BUK July 2017
Hkaw Tsun Ladat Ni
Si Mat Masha Ni Bai Hkrung Wa Na Kun ngu ai garan laika hte yakhkak jamjau ai hte seng nna teng man ai lam hpe sharin ya ai hkaw tsun ladat ni. Na a hkaw tsun ladat hpe hkyen lajang u.
KARAI A MUNGGA KAW NA SUT GAN NI
Nang Hta Shan Salum Nga Ai Kun?
Shangwi shapyaw ai lam, bu hpun mawn sumli ai lam ni hte seng nna daw dan lam jahkrat ai hta na a salum gaw gara hku lawm ai kun? Shan salum nga ai ngu ai gaw hpa lachyum kun?
KARAI A MUNGGA KAW NA SUT GAN NI
Nang Ga Sadi Dung Nga Ai Kun?
Hkawhkam Zedekia ga sadi run kau ai majaw lu wa ai n kaja ai akyu ni kau nna hpa sharin la lu ai kun?
KARAI A MUNGGA KAW NA SUT GAN NI
Yehowa Mara Raw Kau Sai Nga Yang, Naw Matsing Da Ai Kun?
Chyum Laika kaw nna gara labau ni gaw Yehowa a mara raw ya ai lam hte seng nna madun dan ai kun? Dawi, Manashe hte Petru hpe mara raw ya ai kaw nna Karai Kasang a mara raw ya ai lam hpe anhte kam na matu gara hku karum ya lu ai kun?
HKRISTAN PRAT HKRUN LAM
Tinang Hkum Tinang Mara Raw Lu Ai Kun?
Yehowa mara raw kau yang pyi, lai wa sai aten hta galaw wa ai mara ni a majaw, tinang hkum tinang mara raw na matu yak chye ai. Gara gaw anhte hpe karum ya lu ai kun?
KARAI A MUNGGA KAW NA SUT GAN NI
Up Ging Ai Wa Sha Hkawhkam Byin
Up ging ai tara shang Hkawhkam hte seng ai Ezekela myihtoi ga gaw Yesu hta gara hku hpring tsup wa ai kun? Dai gaw Yehowa Karai Kasang hte seng nna hpa sharin ya ai kun?
HKRISTAN PRAT HKRUN LAM
Chyinghka Shawng E Kaja Ai Lailen Ni
Chyinghka shawng hta du nga ai shaloi anhte n mu tim nta madu gaw anhte hpe yu nga, madat nga chye ai. Dai majaw chyinghka shawng e kaja ai lailen ni hpe gara hku madun mai na kun?
KARAI A MUNGGA KAW NA SUT GAN NI
Turu Hte Seng Ai Myihtoi Ga Gaw Yehowa A Ga Hpe Grau Kam Shangun
Turu hkrat sum na lam hte seng ai Ezekela a myihtoi ga gaw ahkri ahkrai kaw nna hpring tsup wa ai gaw grai mau hpa re.


text:
Jinghpaw mungdaw, Miwa ga jarit Maga Yang hpyen yen dabang hta dai ni hkying 2 daram e bung ja a kajawng bung ahpawt wa nna nta 260 jan hten mat sai re.
Hkying hkum chyen hkawt byin ai hta dabang kata laika sharin jawng 1, tsi rung 1, nawku jawng 1, rung nta 2, ma ginsup nta 1, dabang ap nawng nta 2 hte nta yawng pawng 263 hten run mat sai lam dai Maga Yang hpyen yen dabang up Slg. Lasang Brang Seng Jinghpaw Shiga Dap KNG de tsun ai.
Dum nta hten run ai lam law ai raitim, camp kata masha ni hta grai sawng hkra machyi hkrum ai n nga ai lam dai dabang up Salang wa tsun ai.
Hpyen yen nta 607 nga ai kaw nna 260 jan gaw dai ni nbung jahten kau ai jahpan hta lawm sai re.
Maga Yang hpyen yen dabang (IDP camp) gaw Waimaw ginwang, Miwa ga jarit masat shadaw 8, Kampaiti a lawu daw de nga ai rai nna masha 3,000 jan shingbyi nga ai hpyen koi yen langai rai nga ai.


text:
October (1) bat Langai
Wunpawng Mungdan Shanglawt Asuya, Dingdung Ginwang Ginjaw, Dap Ba (1) Ginra, Dap Ba Daju kata na Majoi Gawk Nu hta Dap Shawa Wunli la akyu hpyi hpawng lamang hpe October (1) ya jahpawt hkying (7:30AM - (9:00AM) lapran galaw la lu sai lam shiga na chye lu ai. Akyu hpyi lamang hta Mungdan share shagu de chyam bra shanu nga ai Wunpawng Myu Sha ni yawng galaw shut, myit mang shut ai mara ni hpe hpyi nem ai hte Myu Sha ni yawng myit hkrum myit ra kahkyin gumdin wa lu na matu, hpyen masa mung masa myit nchyan shaw nga ai KIO Ginjaw Komiti Salang ni a matu, Wunpawng Mungdan shara shagu Myu hte Mungdan hpe makawp maka Padang Majan Shang nga ai Myu Tsaw Share Ninghkring ni a matu, majan a majaw tsin yam a myu myu hkrum sha nga ai Myu Sha ni yawng a matu hte Wunpawng Sha ni Awm Dawm Shanglawt Amyu Mungdan madu la lu na matu akyu jawm hpyi la lai wa sai lam shiga na chye lu ai.


text:
Shani aten mi rairai, shana mi rairai, anhte ni galoi mung yup galeng hkringsa na shaloi jan pru (sinpraw), jan hkrat (sinna), dingdung, dingda,
Laksan
SHAT SHA MA AI HPANG KALANGTA N MAI GALAW AI BUNGLI NI
Masha law malawng shat ma ai hpang kalangta yup galeng mat ai ni nga ai. Nkau gaw yupku ntsa bawhkum shatsaw tawn nna galeng
JAHPAWT DAW NA HKA LU AI ATSAM
Jahpawt jau, jan garai npru ai ten hkying mali, hte manga lapran na aten (nhtoi htoi mayu ai ten) hpe, Ayurved Indu hpaji hta
WUNPAWNG NUMWAWN NUMLA HPUJA HTUNG LAILEN (BAN PRAT HKU NNA GARAN AI LADAW NI)
Hpuja npawt nhpang daw. Bawsang hte ginra garan mat ai daw. III. Bawsang shada bai gayau wa ai hpe jahkrum la ai daw. Jahkrum
PUNGGA SIN WA AWNG TSUN AI MANAU
“Manau” ngu ai gaw, Jinghpaw Wunpawng (Kachin) ni a matu Karai Kasang hpe Kamsham jawjau,Chyeju shakawn ai lam ni hta e,kaba dik , hkikhkam
Wunpawng Amyusha Ni Matsing Da Ra Ai Lam Hte Malap Kau Nmai Ai Labau
7 Majan (7 Stars) Wunpawng mungdan shanglawt hpung ngu ai paw pru na matu shawng ningnan 1957ning htum maga de lana mi na simsa
MADU A MYING N SHAMAT KAU GA
Hpan madu Yehowa karai kasang gaw anhte Wunpawng amyu ni hpe mungkan ga ntsa nga pra galu kaba wa na matu hpan hpajang da
Jinghpaw Mungdaw A Labau Kadun
By Sau Ka-mai 1948 ning January shata (10) ya gaw, Jinghpaw Mungdaw byin pru hpang ai n’htoi re. Britisha Asuya a lata na Myen
Hkawm Wa (Kunle) Rev. Yo Jawng Hawng Hkawng A Magam Gun Prat Labau Kadun
Sawk sagawn ai, Rev. Dr. N-Gan Tang Gun Mungkan Madang hte Shingdaw Lu ai Sasana Hkrun Lam. Tsaban 20 ning a kaang prat hta
2011 Ning June (9) Kaw Nna Myen Hpyen Dap Ni Wunpawng Buga Ginra De Majan Shabyin Chyinglau Rawng Wa Ai Majaw Byin Hkrum Hkra Nga Ai Sat Lawat Tang Madun Ai Lam
2011ning June shata (9) ya shani Myen hpyen Dap ni kaw nna majan baw hpang dat masai. Dai majan hpe KIO maga hku nna


text:
时间:2018-10-09 15:53:24 来源:德宏团结报
Shata 9 nhtoi 30 ya shana, 《Shingni su ai Miwa mung myu mare》nambat lahkong lang Sahkung hte Jauhkyin ni jom shingjong hkat ai pogram ginjo sutgan pogram hta bang dan lai wa sai, Sakhkung ni go” Manu dan ai shara” “Myu mare ningja” “Myu mare maumui”ngu ai ahtik 3 hku shingjong ai hpang, Sakhkung ni a shingjong amat go 943: 932 rai nna Jauhkyin hpe dang kau sai!
Shingjong hkat ai laman hta, mungdo pati rapdo mu madu ningtau, mungdo up 《Shingni su ai Miwa mung myu mare》 Sak hkung hpung hpung up Wui Kang go mungkan de tsomhtap ai labau sung ai Sakhkung hpe shachyen dan, mying danhkong ai datshin dem sara, datshin pya masha Yi Rung Gong, Sinlang wuibo mying dan hkong ai buhkom shi shabra masha Chin Yau go ahkyak manam hku nna Sakhkung hpung ni hpe sa garum la ma ai. Jau hkyin ni mung ahtik masum hku nna grai tsom ai pogram ni mungkan hte shawa a man e shadan dan lai wa sai.


text:
HPUNGGAW KAW DU NGA NDAI KUN?
Manang wa e, na magam bungli hpe nang myit n dik nga nni? Shing n rai, dai bungli gaw nang hpe ja gumhpraw
sha lu wa shangun n htawm, htani htana asak hkrun lam kaw nna kahprai wa shangun ai zawn rai wa ai majaw, nang myit ru nga
ai kun? Kanu kawa makyin jinghku ni hpe karum shingtau ra nga ai a majaw kaning re ai magam bungli hpe lata galaw ra na hpe
she myit yak nga ai aten rai kun? Ya nang hpunggaw kaw du nga sai.
Na a matu ahkyak ga san gaw: NGAI HPA BAW GALAW RA NA TA? NGAI GARA
MAGA DE LAGAW LAHKAM HTAWT RA NA TA?
Nang bungli nau kyin nna gara mahtang gaw na a matu kaja dik rai na hpe myit chyai na a ten n nga na re. Rai
tim, kyin ai lam hpe jahpai nna hkrup mara rai daw dan ai lam hpe hkum galaw. Karai Wa hpe hkrit hkungga ai Shi a n-chyang
mayam ni a kasi la ga. Dai gaw: laksan aten la n htawm lusha gam nna kyu hpyi ai lam
re.
Madu Yesu pyi Shi a sasana magam hpe hpang maw ai shaloi nhtoi mali shi ya lusha gam kyu hpyi ai (Mahte 4:1-11).
Bai nna, shi a sape shi lahkawng hpe lata la na mahka e shana tup akyu hpyi ai (Luka 6:12 ).
Shawng de India mung dan e sasana sa galaw ai sara kaba Wesley Duewel gaw shi a sasana magam bungli hta ten
tup grai kyin ai wa re. Shi hpa tsun a ta? Kyin a lam ni a jaw e myit mang daw dan ai lam ni hta Karai wa hpe madung n tawn
mat wa ai zawn re ai hpe ngai dum hprang wa ai a majaw, laksan akyu hpyi ten (prayer retreat ) hpe jahkring hkring galaw nngai da. Dai kyu hpyi ten hta shi gaw chyum laika n law htum daw 50 ram hpe hti wu ai da.
Dai zawn lak san aten la kyu hpyi ai shaloi, Karai wa gaw ngai hpe law law lang kaja dik ai hku lam madun la ai nga shi sak
se hkam. (Let God Guide You Daily [Grand Rapids: Zondervan Publishing House, 1988 ], 77 ).
Hkawhkam laika langai 19: 11-18 hta mung, Chyoi pra Wenyi gaw Elia hpe nam mali de Hereb bum du hkra woi sa mat wa n htawm, nhtoi mali shi ya, Karai wa a n-sen hte lam matsun madun ai hpe hkam
la shangun ai hpe anhte mu chye lu ai.
Chyum laika anhte hpe tsun sharin ai gaw, chyaru hkum nang mu Wenyi hte mahtang hpring nga mu da (Ehpesu 5:1).
Chyaru nang hkra gaw chyaru hpe law law lu yang mai byin ai hpe anhte chye ga ai. Wenyi hte hpring ai ngu ai gaw hpa rai ta?
Tinang a myit ra ai hku n rai, Wenyi a myit ra ai, Shi a hkang ai hku hkan nang ai lam re. Galati 3:2 hta tsun ai gaw, Wenyi
hpe anhte makam masham hku nna lu la nga ai. Hkristu hpe tinang a hkye la Madu hku nna kam sham ai wa hta dai Chyoi pra ai
Wenyi shanu nga ai. Mai sa, dai Wenyi a myit ra sharawng ai lam hpe gara hku chye lu na rai ta? Chyoi pra ai Wenyi e shung
nna ka tawn ai Karai a MUNG GA/CHYUM LAIKA hti ai hku nna sha chye mai nga ai.
Karai a mungga/chyum laika hpe grau chye na hkra aten jaw let n hti sawk sagawn
ding sa gaw Chyoi pra ai wenyi hte hpring zup na matu n mai byin nga ai. Dai majaw, lak san lusha gam kyu hpyi aten la ai
ngu ai hta chyum laika hti ai lam galaw ai mung a hkyak nga ai.
Lama wa anhte Wenyi hte hpring tsup yang gaw, anhte a myit masin hkum hkrang bawnu laswi lasa ni yawng gaw
Karai Wa a lam woi ai hpe grau chye ginhka nna sak hkrung chye na rai nga ai. Rai tim, anhte law malawng gaw, kalang lang
anhte pyi n chye kau dat ai sha, kaja dik ai hku lam woi matsun madun la chye ai, dai Chyoi pra ai Wenyi hte grau hpring tsup
na matu madung n tawn ga ai. Dai hku n byin hkra sadi nga ga.
Manang wa e, Chyoi pra ai Wenyi gaw anhte a matu a hkyak dik rai nga ai. Chyum laika gaw Karai wa a lam madun
sharin ai ga nan rai nga ai majaw (II Timohti 2: 16-17) dai hpe kam sham myit majing hte law law hti nna hkan nang hkan sa
nga yang gaw Chyoi pra Wenyi hte anhte hpring tsup nga ai majaw anhte a sak hkrung ai lam ni gaw Chyoi pra Wenyi shi nan lam
woi la ai hku rai na re.
Nang hpunggaw kaw du nga nna, Chyoi pra ai Wenyi nang hpe shawng de lahkam garai n htawt shangun shi ai rai
yang mung hpa hkum tin. Laksan lu sha gam nna chyum laika hti kyu hpyi re ai sim sa ten hpe madaw la nna myit galu ai hte
Karai wa nang hpe matsun madun la na hpe she la u. Kam ushing rai yang Karai wa gaw nang hte rau rai nna (2 Korinhtu 6: 16-17)
na a lam ni kaja dik ai hku byin wa na ra ai. (WASHAWNG BRANG)


text:
时间:2018-07-13 17:26:21 来源:德宏团结报
(Shata 7 nhtoi 11 ya na do)
Dai mung ngai
Daru ritdung dang ngai ra na
Magan numhton tsummat lang nge hkra na lu
Daru ritdung magra
Magam numhton tsummat masa ai lu
Daru ritdung pru wun pru
Magam numhton tsummat pru wun pru mut
Le
Hkringwa shong mungngo yom yu mut
Dumsa shong mungngo yom pru mut
Wun gumgun Ningsang banang tsen na
Wun mado de gumrin mut
Da-lang jahpan de hkrai gumhkyin mut
Daini ninghtoi yai
Ndai shihpu lijo shara
Ninggon ahpu ya rumta go
Ningsnag Banang Tsen na
Shihpu wujot hpang lu hkritung balam mai ya
Sha hkriwang ginshang gajam nten mata kan magra na nga ai
Hpugun nungsu nat nyem ai kun
Dai mung ngai
Daru ritdung magra
Magam numhton tsummat masa
Duru ritdung dang ngai ra
Magam numhton tsummat lang nge hkra na lu
Daru ritdung pru wun pru
Magam numhton tsummat pru wun pru
Hkringwa shong mungngo yom yu
Dumsa shong mungngo tom pru mut
Le
Ningsang banang Tsen na Wun mado de gumrin mut
Da-alng jahpan de gumhkyin mut
Hto
Ganam shingyim shabrang kunglung yan ne
Bu marong ro
Apai bungdan bunghkong hkro ya yang nge
Hkinchyi dohpum shalai
Kumbang dohpum ningtai yang
Hkinchyi dohpum shalai ningsu
Pahkap wa jo ningnam shayi e
Gumhpai wa ya jahpro
Pahkap gumgun sumri sa lung
Chyalau numbro ningngan
Gumhkyin numran hkap ningngan
Hka hku hka nam sin marong ningngan yang
Numjin numlang rai
Chyalau numbrau numsu numnon na nga ai
Hpugun nungsu nat nyem dai mung
Hkringwa shong mungngo yom yu
Daru ritdung magra
Magam numhton tsummat masa
Daru ritdung dang ngai ra na lu
Hkringwa shong mungngo yom yu mut
Le
Wun mado de gumrin
Da lang jahpan de gumhkyin mut
Daini ninghtoi yai
Ganam shinggyim me hkri-on sa
Shabrang kunglung nge mahkon pa pa ai hteng
Mahkang sungkung ahpang lu nungsu
Dinyeng sumpum ahpang sha nungnon na
Hka hku hka nam sin rai na nga ai
Ali ningchyi jan hka li
Ana ahkra tai na nga ai hteng
Ye
Daru ritdung dang ngai ra
Magam numhton tsummat lang ngai hkra
Daru ritdung masa
Magam numhton tsummat magra
Hkringwa shong mungngo yom yu
Ningsang banang tsen na wun mado de gumhkyin
Da-lang jahpan de gumhkyin mut
Le
Ningsang Banang Tsen na
Shihpu wuhkrung wundo lat wusa sat yang nge
Ningsang Banang tsen na shihpu
Wuhpyin arai wuhpya ashai yang nge
Wuling shandi garot
Nungtsun ne up ningnam me lup
Nga ling shantau shamot
Wuling shan di garin
Nga ling shantau shagyin na nga ai
Hpugun nungsu nat nyem
Dai mung ngai ya
Le
Wun Gumgun Ningsang Banang Tsen na
Mado shinggan o e tsap
Da-lang jahpan shinggan go ai tsap mut
Jahpo hpom jahpang hkyom
Hpugun nungsu nat latsa hteng
Mado shinggan o e tsap mut
Da-lang jahpan o e tsap mut
(Ya na lang bai matut hti ga)


text:
时间:2018-01-02 16:23:54 来源:德宏团结报
3. Hpong shingra hta hkan nna ningtuk rai lu sha wa ai npot nhpang
(1) Lawan sut su wa lawan ai majo, masha ni a sut rai lu madang mung tso wa sai, myit jasat lam mung lai wa ai. Dai hta, mungkan ningtuk rai hpaga chyam wa ai majo, shara magup ningtuk rai hkrai chyam mat wa sai. Shingrai nna, anhte a ngui pyo ai hpong shingra hta n gaja ai ningtuk zinli jashon dat ya sai.
(2) N htaphtuk ai pyo chyai shara e nang hkra.
Jep ai hta chye lu ai, ningtuk rai lu sha ai masha lo malo ni go n htaphtuk ai pyo chyai shara hta nambat langai lang ningtuk rai lu sha chyam ai rai ma ai. Ning re shara ni hta hkrup mara re masha ni sa zup ai majo, n htaphtuk ai ronlai pru shadang tso nga ai, ningtuk rai lagu dut sha ai masha ni go ning re shara hta ningtuk rai dut sha hkom hkom rai ma ai.
(3) Mare lok ko nna nang hkra.
Masha ni mare lok langai hta jom nga shanu nga jang, nga pra ladat, ronlai re ni shadada jom sharin shakap la hkat chye nga ai. Mare lok hta ningtuk rai lu sha ai mu byin pru ai shaloi, la-ma gonhkang ndu jang, shada da chyinghkyik hkra hkat wa chye nga ai.
(4) Ningtuk rai dut masha ni e nang hkra.
Ningtuk rai hte ningtuk rai hpe dut shamong ai go, ningtuk rai lu sha ai masha lo wa ai npot nhpang madung langai re. Maga mi, ningtuk rai dut masha ni ja gumhpro hpe chyu sha nga, galoi mung bo shagu ladat lang nna ningtuk rai dut shabra na matu, jahkrit shagui, masu hkalem, adup agyin di nna du hkra ramma ni hpe ningtuk rai mari lu sha shangun nhtom, tinang a ningtuk rai hpaga lam hpo gaba la nga ma ai. Mara rong masha ndai ni go, shinggyim myit n myit ai, shanhte a nta masha ni hpe du hkra n ton ma ai. Bai maga mi go, ningtuk rai lu shakap sai masha ni ayin bu wa jang, hkrup mara ladat hku nna ningtuk rai tam lu sha hkom wa chye ma ai. Ningtuk rai dut masha ni nga ai go, ningtuk rai lu masha ni nambat langai lang lu chyam yu ai kahpang langai re hta n-ga, ningtuk rai don masha ni bai gahtap lu ai kahpang langai no rai nga ai.
(5) Manang ganon shut, masu hkalem hkrum nna ningtuk rai lu sha ai.
Ningtuk rai lu sha masha ni lo malo go, nambat langai lang ningtuk rai lu sha chyam ai hte bai gahtap lu sha ai go, n gaja ai masha hte ganon hkrup nna byin ai re. Mahtang, ningtuk rai go ya yang na hpong shingra hta nga jang, dan pra ai hku dut sha ai bo gat rai n re majo, ningtuk rai dut masha ni, shing n rai ningtuk rai lu sha masha ni hte n ganon hkrup jang go, ningtuk rai hte hkra hkat na matu grai yak nga ai. (Gale ai: Ma Bok Htu Lung)


text:
HKRISMAT A LACHYUM
Maigan mung shara shagu hkan e lam a myu myu hte du hkawm nga ai wunpawng myu sha jinghku jingu kahpu kanau ni yawng hpe ngwi pyaw sim sa ai Hkrismat poi rai u ga ngu kabu gara ai hte shahkram dat lu ga ai. Hkrismat shata n htoi bai du wa sai, anhte yawng anhte a buga de na Hkrismat poi hpe grai dum marit nga na hpe kam dat ai.
N dai dicember 25 ya shani hta munkan ting hta ma Yesù shangai wa ai poi hpe galaw ma ai. Hpa rai nnandai25 shani hpe Madu Yesù shangai ai nhtoi masat da ai kun?
Chyum laika hta Madu Yesù December 25 hta shangai wa ai lam n tsun da ai, raitim moi kaw na hkristian hpung masha ni n dai 25 ya shani hta e Madu Yesù shangai poi hpe galaw hpang wa sai re ai lam hpe anhte na lu ga ai. Hpa rai nna 25 ya shani hpe lata ma a ta?
Moi na maigan myu sha ni Karai Kasang hpe n chye shi ai ni n dai dicember 25 ya shani hta e Jan nhtoi shangai shapra wa ai poi hpe galaw lai mat sai re, dai myu sha ni hpung shang wa ai shaloi, Madu Yesù gaw anhte a matu Jan n htoi re ai ngu nna ndai December 25 ya shani hpe Madu Yesù a shangai poi galaw hpang wa sai re.
Madu Yesù gaw anhte shinggyim masha yawng a matu n htoi madu nan rai ga ai. Karai Kasang a Kasha shingtai rai tim mung shi a hpung shingkan hpe n madun ai sha grit nem ai hte Betlehem mare hta e matsan mayan rai nna shangai wa ai gaw anhte ni mara a majaw matsan mayan rai ai ni hpe hkye la na matu rai nga ai. Shi a Mungga gaw anhte a matu nhtoi nnan rai nga ai, dai Mungga hta hkye la lu na atsam rawng nga ai, dai rai nna anhte a prat hta mung hkye hkrang la ai chyeju lu na matu Shi a Mungga hpe hkam sham hkang nang shadik ra ga ai, htingbu wa hpe tsaw ra garum ai hte matsan mayam re ai ni hpe garum shingtau na matu Madu Yesù nan anhte hpe ga htet da ai.
Dai rai nna n, dai shaning na Hkrismat poi hta e anhte galaw lu galaw jin ai daram jam jau hkrum nga ai ni, matsan mayan rai nga ai ni hpe shawng myit jaw ya nga ga ngu n gun jaw let “Merry X’mas” ngu yawng hpe shakram dat lu ga ai.
Wa Jau N Hkai Tang Gun
(Italy)
No comments:
Subscribe to: Post Comments (Atom)


text:
Wunpawng Mungdan Shanglawt Hpung, Ginjaw Komiti a December (28-30) ya laman galaw ai (17) lang na Ginjaw Komiti hkumra zuphpawng hta KIO chyawm tari ningbaw ni magam bungli sumrai sumra ai lam galaw ai hpe chye lu ai.
KIO Ginjaw Komiti Tingnyang Up magam lit hpe gun hpai nga ai Salang Lanyaw Zawng Hra gaw hkum hkrang hkamja lam nnga wa ai hta hkan nna magam bungli kaw na hkringsa nhtawm Du Daju Jum Nban La gaw Ginjaw Komiti Tingnyang Up hte Wunpawng Mungdan Shanglawt Kongsi Ningbaw Kaba magam lit hpe gun hpai sa wa na re hpe chye lu ai.
Lat Du Daju Jum Gunhtang Gam Shawng gaw KIO Ginjaw Komiti Tingnyang Up Malai (I) lit gunhpai na rai nhtawm Tingnyang Up Malai (II) magam lit hpe Sara Kaba Sumlut gam lit la gunnpai sa wa na re hte Wunpawng Mungdan Shanglawt Kongsi Ningbaw Malai (I) magam lit hpe Du Daju Sumlut Gun Maw hte Ningbaw Malai (II) magam lit hpe Du Up Daju Zawng Buk Htan gun hpai sa wa na re hpe chye lu ai.
KIO chyawm tari ni a magam bungli sumrai sumra hpawng galaw
Wunpawng Mungdan Shanglawt Hpung, Ginjaw Komiti a December (28-30) ya laman galaw ai (17) lang na Ginjaw Komiti hkumra zuphpawng hta KIO chyawm tari ningbaw ni magam bungli sumrai sumra ai lam galaw ai hpe chye lu ai.


text:
Ndai lahkawng ya laman gap hkat ai hta, yawng pawng yang, Myen de na marai (5) si, 5,6 hkala nhtawm, sinat (2) lu la sai re lam chye lu ai.
Shana maga de gaw, Myen ni hprawng yu wa n na Ding Ga Yang Mare, Hkalup Hpung Nawku Jawng kata hta hprawng makoi let, Shat shadu sha la n-na, Daw Hpum Yang Mare de bai Matut hprawng yu wa sai lam hpe buga masha ni kawn chye lu ai.
"Myen ni ya Daw Hpum Yang kaw du nga sai. Shan hte hprawng yu wa ai hpe, Daw Hpum Yang na Myen nkau mi bai gahtap lung htim gasat na gaw tsun ma ai. Rai tim, dai ga gaw Jahkrit tsun ai lam sha mai byin ai" ngu Daw Hpum Yang nan shiga jaw ai wa tsun ai.


text:
Ya kalang bai, Myen asuya dap hte Wunpawng Mungdan Shanglawt Hpyendap, KIA lapran, shani shagu ngu na gasat gala majan ni byin shajang nga ten, Mali Hka mayan Da Law-Hukat Lam de mung hkrum katut gap gahpraw hkat ai lam ni nga nga ai hpe chye lu ai.
Jinghpaw mungdaw ga-ang, Mali Hka a sinpraw hkran Da Law snr Tharlawgyi hte Hukat mare makau ni hta mani hte mani shawng shani, May praw 4 hte 5, wuhpung lahkawng dap lapran aten kadun hkrum katut gap hkat ai lam ni nga ai hpe shanglawm ginra shiga lawk ni tsun ai.
Mali Hka a sinna hkran Myitkyina mare daju a npu deng 21 jan gang ai ndai Da Law-Hukat Lam gaw Mali Hka sinpraw hkran Miwa ga jarit mayan KIO/KIA ginra de Myen asuya hpyen hpung kaba htu shang wa ai chyinghka hku kaba langai re.
Lai wa sai Marh shata htum wa de, ndai chyinghka hku kaw nna Myen hpyen n-gun 2,000 jan gaw Laiza, KIO/KIA ginjaw ginra de htu shang wa ai lam, KIA shiga lawk tsun ai.
April shata Hka Jaw Poi du na mahka hte ngut ai hpang, dai ginra hte matut ai KIA Dapba 5 npu Dung 18 ginra, Ban Dawng hte Nam San Yang makau na shawnglam post mali hpe mung, Myen asuya dap ni n-gun kaba hte gasat zing ai lam ni galaw wa sai re.
March shata htum kaw nna, mung shawa ra lata ai Amyusha Democracy Ginjaw Pati, NLD asuya lung wa ai hte rau, Myen hpyendap gaw Nam San Yang a sinna maga pa daw, Myitkyina-Manmaw Lam hte Mali Hka lapran hta KIA dap ni hpe ye shapraw kau na hpyen majan masing galaw wa ai re lam, KIA ginjaw tsun ai re.


text:
Shawng n’nan lang Rudi Amyusha Masa Lam sanglang hpawng hpe Wunpawng Mungdan Shanglawt Hpung KIO ginjaw woi awn nna tinang uphkang ginra Mai Ja Yang muklum e galaw wa sai re.
Jinghpaw mungdaw rudi amyusha ni hte seng ai ndai zuphpawng hpe April 28 ya kaw nna galaw hpang let May praw 2, dai hpawt daw du hkra ginchyum dat nna bra wa sai re.
Ndai lang, rudi amyusha lam hte seng ai sanglang ai lamang hpe gahpaw hku nna sha galaw ai lam, htawm de matut galaw sa wa na re lam chye lu ai.
Zuphpawng de Jinghpaw mungdaw rudi hpunau Sam Hkyeng amyusha ni law malawng sa du ai lam, chye lu ai.
KIO Ginjaw Komiti Tingnyang Up Malai, Dap Up Daju Du Kaba Nban La Awng hte KIC Ningbaw Malai-2 Du Kaba Sumlut Gun Maw yan hte laga ginjaw salang ni mung sa du wa sai re.
Myen asuya gaw Jinghpaw mungdaw kata, ya ten Sam hkyeng hpyendap (Shanni Nationalities Army, SNA) hte n-gawn hpyen (pyitusit) ni hpaw ai lam hta ladat jaw jaw hte hpyen masa mung masa n-gun jaw nga ten, ya na zawn KIO a rudi masa lam sanglang hpawng galaw wa ai lam re.


text:
时间:2018-06-11 16:05:51 来源:德宏团结报
Kumgyin hte mahkri sum nhtuk ai. Mahkri sum ko na wuisinsu C go hke 100 hta hauhke 25 hpra rong ai, wuisinsu C hpe makop la na matu, kumgyin hte n mai gayau sha, shing nrai n mai pong gangau sha ai. Mahtang kumgyin ko na mui(酶) go mahkri sum ko na wuisinsu C hpe jahten kau chye ai.
Kumgyin hte majap nhtuk ai. Majap ko go wuisinsu C lohtam rong ai, hke mi hta hauhke 185 du ai. Kumgyin ko go wuisinsu C hpe garan kau chye ai bo mui rong ai, shingrai nna lahkong yan hpe gayau sha jang, majap ko na wuisinsu C hpe jahten kau ya nna, lusha dat n-gun shadang shanyem kau ya sai.
Kumgyin hte hkrangpu nhtuk ai. Hkrangpu ko wuisinsu grai lo rong ai, hke 100 hta hke 9 hpra du ai, lama kumgyin hte galang ta sha yang, hkrangpu ko na wuisinsu C go kumgyin ko wuisinsu C garan kau ai mui e jahten kau ya lu nga ai, dai rai nmai pong gangau sha, shing nrai galang ta nmai sha ai.
Hparo hte lagat jahku nhtuk ai. Hparo go gahtet jap ai rai nna, shi a jap ai abat go gaubong hte bung nga ai, shi a akyu go lagat jahku hte ningle hkat nga ai, dai majo, hparo hte lagat jahku hpe nmai gayau sha ai.
Hkranghkyi hpro hte hkranghkyi hkye nhtuk ai. Masha nkau kau go hkrang- hkyi hpro hte hkranghkyi hkye hpe mot la nna, gayau gaya di gangau sha chye ma ai. Hkrak tsun ga nga yang, ning di sha ai ladat go n-gaja nga ai. Mahtang hkranghkyi hpro ko na wuisinsu rong shadang go hkranghkyi hkye ko na hte shadon yang loi tso nna, masha hkumhkrang hkamja na matu akyu grai gaba nga ai, raitim, hkranghkyi hkye hte hkranghkyi hpro jom gayau shadu jang, wuisinsu C hpe ma hkra lahpot kau shangun chye ai, mahtang hkranghkyi hkye hta arai garan chye ai mui myu mi rong nna, hkranghkyi hpro ko na wuisinsu C hpe jahten kau lu nga ai. Dai sha nrai, hkranghkyi hkye hpe wuisinsu C rong ai namlap simai ni hte gayau sha jang mung, wuisinsu C hpe jahten kau ya chye nga ai.
Majap hte hkranghkyi hkye nhtuk ai. Hkranghkyi hkye hta wuisinsu C hpe garan kau ai mui rong ai, majap hta go wuisinsu C bai lo rai nga ai, shing rai hkranghkyi hkye hte majap hpe nmai gayau sha ai, dai nrai yang majap a lusha dat n-gun hpe wa-hkye hkra ya chye nga ai.
Majap hte kahkum si nhtuk ai. Kahkum si hta mung wuisinsu C hpe garan kau ai bo mui rong nna, majap ko na wuisinsu C hpe jahten kau lu nga ai, dai majo, shan lahkong hpe arau nmai sha ai.
Gaujeng hte lagat jahku nhtuk ai. Mahtang gaujeng mung hparo hte maren gahtet ai bo jahkai re majo, lagat jahku a akyu hte nhtang hkat ai majo, nmai gayau sha ai.
Gaujeng hte chyaru nhtuk ai. Gaujeng mung gahtet ai bo jahkai rai nna, gaujeng sha nna chyaru bai lu rai jang wan ko sau jat ai hpa rai mat sai, dai majo, arau nmai sha ai. Sai pru ai ana lu ai machyi masha ni grau nna sadi maja ra ai.
Pozhai hte nga lapu nhtuk ai. Nga lapu go gahtet ai bo jahkai rai, pozhai bai rai jang go lagyi ai bo jahkai bai rai nna, nhtuk hkat nga ai. Bai nna nga lapu go sau hte gangau jang sau lo, pozhai go bai lagyi manyen re majo, gayau shadu sha yang kan mase wa loi ai.
Ga lasi hte mun tu chyahkan nhtuk ai. Ga lasi ko sau lo, mun tu chyahkan go lagyi re majo, lahkong yan hpe arau sha jang, kan chye mase wa nga ai.
Ga lasi hte kumgyin nhtuk ai. Kumgyin go lagyi ai bo re, gatsing sha ai lo nga ai. Ga lasi bai rai jang go sau lo nga ai, lagyi arai sau hte hkrum gadup hkat jang, grau manyen wa chye nga ai, dai majo, gayau sha ai lo sa yi nga jang, kan mase wa chye ai, dai majo nmai gayau sha ai.
Nohpu hpro (Dufu) hte gaubong nhtuk ai. Masha nkau ni go nong e gaubong hte nohpu kya gayau sha chye ma ai. Ning re sha ladat hpe grai gaja dum ma ai, hkrak tsun ga nga jang, nohpu kya hte gaubong go nhtuk ai re, majoi mi ning re nhtuk hkat ai masa go masha hkumhkrang hpe grai wa laklai ai hku nnga pyo wa shangun ai lam nnga ai ngu ai sha re, shan lahkong hkrum jang byin tai wa ai arai ni go gai marop la na hpe wa-hkye hkra chye nga ai. Gaubong ko zhauson (草酸) mana maka rong ai, nohpu kya ko na gai go gaubong ko na zhauson hte hkrum jang zhauson-gai (草酸钙) tai mat nna, masha hkumhkrang gai hpe marop la na matu shayak kau chye nga ai. Gai go masha hkrumhkrang hta grit nmai ai arai re, lama masha hkumhkrang hta aten na na rai gai jashon la ai yak hkak mat, dai ko sha bang la ai bai n-grung rai jang, masha hkum hkrang hta gai gata mat wa chye nga ai.
Kahkum si hte wuisinsu C lo ai simai ni nhtuk ai. Kahkum si ko wuisinsu C hpe garan kau lu ai bo mui rong ai majo, wuisinsu C lo ai namlap simai, namsi ni hte nmai gayau sha ai. wuisinsu C go gahtet hkam ai, kahkum si hpe shadu jahkut ai hpang shi a mui dai hten mat loi ai. Dai majo, kahkum si hpe shadu sha yang akyu rong ai, nmai gangau gatset sha ai, mahkri sum, majap re ni hte grau nna nmai gayau shadu sha ai. Wuisinsu lo rong ai simai go Pozhai, sau chyinghkrang, mahkri sum, majap din, hkrang hpro gasha, hkrangpu re ni re.
Kahkum si hte bainam shan nhtuk ai. Kahkum si hte bainam shan gayau sha yang, pu kan nsa lo wa chye ai hta n-ga, sinda chyat, kan chyabung wa re masa ni pru wa ai, dai majo nmai gayau sha ai.
Wosun hte lagat jahku nhtuk ai. Lagat jahku hta gat tsa lo ai majo, pu manyen ya kan sa jahkrang ya re akyu rong ai, ndai go masha yong mayong chye ai hpaji re. Raitim, lagat jahku go lagyi ai bo re, wosun mung lagyi ai bo rai re, shan lahkong hpe arau gayau sha jang pu kan a matu, akyu nrong ai, kan mase wa loi nga ai, dai majo n mai gayau sha ai.


text:
Myen asuya hte Wunpawng Mungdan Shanglawt Hpung KIO, maga lahkawng salang ni gaw, gap hkat jahkring lu na lam hte seng na July 20 ya shani Htai mung Chiang Mai kaw hkrum shaga wa sai re.
Myen asuya simsa lam tam hpung, NRPC amu madu hpyen du hkringsa Dukaba Hkin Zaw U woi awn ai hpung hte KIO ningbaw kaba Dukaba Nban La, lapran jahkrup bawngban ai lam re.
Madung majan shayawm na gabaw hte seng nna, hpyen dap shada da matut bawngban sa wa lu na lam jahkrup la lu sai lam hpe chye lu ai.
Myen-KIO Chiang Mai zuphpawng ntsa Jinghpaw Mungdaw Democracy Pati KSDP Ningbaw Dr. Manam Tu Ja ya na zawn tsun ai re.
“Ya ndai gaw shanhte (Myen, KIO) masing jahkrat nna galaw ai masa gaw pru ai. Ya hte na masum lang ngu na Panglong zuphpawng, dai hpang gaw, gap hkat shazim NCA sen rai n htu ai ni hpe langai hpang langai dai hku na hkrum bawng ban mat wa na, dai gap hkat shazim lam NCA lu htu yang mung htu le i? rai na gap hkat jahkring lam galaw mat wa na matu ladat shaw ai masa langai re ngu mu mada ai.”
July 11-16 Naypyidaw 3-lang na Tsaban 21 Panglong zuphpawng kaw KIO dat kasa hku nna Dukaba Sumlut Gun Maw sa du shanglawm nga ai ten, Dukaba Nban La gaw Chaing Mai kaw du taw nga ai re.
KIO gaw Myen hte gap hkat jahkring na kalang bai shakut wa ai lam ntsa maigan daju Jinghpaw Wunpawng Amyusha Hpung KNO Ningbaw Duwa Bawmwang La Raw a ningmu ndai zawn re.
“Gap hkat n jahkring shi ai shaloi Federal Munghpawng mungdan galaw na hpe lahkawng maga de myit hkrum ai lam nga ra ai.”
Myen hpyendap maga, Federal hpe tsepkawp n hkap la ai nga nna lai wa sai February shata Miwa mung Dali e Myen-KIO zuphpawng hta tsun lai wa sai re.
Dai Dali zuphpawng ngut ai hpang, April shata kaw na June du hkra Myen hpyendap n-gun kaba hte Danai patmaw KIA dapdung 14, Awng Lawt dapba 2 daju, Kasung dap 11 hte N Jang Yang dap 4 ginra ni hpe nbung lam, kawng lam hku na laja lana htu gasat zing madu la ai lam ni galaw wa sai re.
Kaja wa gap hkat jahkring lu na matu gaw, wuhpung lahkawng dap lapran jahkring hkring jahkrup hkat ra na hte, ndai ten Myen hpyendap maga htu gasat ai lam ni jahkring kau na ahkyak ai nga nna Dr. Manam Tu Ja, ya na zawn hpaji jaw ai re.
“Asuya hku nna majan shazim ra ai, bawngban ai lam a ding ding di na e shanglawt hte asuya hpyendap lapran kaw e chye na ai lam nga ra ai, shaloi gaw simsa lam lekmat htu wa na rai nga ai”.


text:
Du hkra ladaw hte seng ai myit hkrum ga sadi hpe mungdan 175 na dat kasa ni hkap la sen htu ai lamang hpe April 22 (sinna mung ten) New York mare Mungkan Wunpawng Hpung UN rung daju galaw wa sai re.
Myit hkrum ga sadi hta ya byin nga ai mungkan gahtet wa ai lam (global warming) hte du hkra ladaw galai shai wa ai (climate change) hpe ninggam shayawm kau lu na matu yaw shada let, maning 2015 December Paris mare zuphpawng e mungdan 190 jan myit hkrum da ai rai nga ai.
UN ninggawn amu madu kaba Slg. Ban Ki Mun tsun ai hta “mungdan shagu na ningbaw ni hpe du hkra ladaw galai shai wa ai hte seng nna lawan ai hku hparan shangun mayu ai. Hpa majaw nga yang ndai gaw anhte a kashu kasha ni hte lamu ga a matu ahkyak nga ai majaw” re lam tsun ai.
Bai nna Paris zuphpawng shaloi shanglawm ai ma kaji 197 mung ndai sen htu ai lamang e matut sa du ai hta “anhte myit hkrum sen htu ai gaw ndai ma ni a shawnglam re” nga Slg. Ban Ki Mun matut tsun ai.
Lai wa sai 1970, April 22 ya shani Amerika kaw na hpang wa ai ‘Ginding Aga Nhtoi’ gaw ya 46 ning hpring sai re. Mungkan hpe grau grau kahtet shangun ai hte du hkra ladaw galai shai shangun ai madung dat nsa, Carbon Dioxide hpe shapraw dik htum ai mungdan ni yawng shanglawm let mungkan labau shang sen htu ai lam mung rai nga ai.


text:
6 comments:
- Zai said...
-
Ndai laika hpe mu lu ai majaw grai kabu nngai. WP ramma kaji kaba yawng matut shakut sa wa ga. Ndai zawn US kaw nna jinghpaw myu sha ni a nsen hpe masat masa galaw ya ai laika pru wa hkra woi ning shawng hkrang shapraw ai myit su manaw manang yawng hpe grai chyeju dum ai law.
- January 24, 2012 at 8:50 PM
- shayi bum sumshi said...
-
US kaw nga nna tatut galaw mat wa ai ramman ni yawng hpe chyeju kaba ai lam tsun mayu ai, ndai zawn gwi gwi nden marai hte tatut galaw ai gaw manu dan la nga ai matut nna awng dang ngut kre hkra action lamang pru hkra matut shakut sa wa ga ngu ngun jaw tsun mayu ai law.akyu hpyi myit dum nga na.
- January 25, 2012 at 1:04 AM
- Brangjamahka said...
-
N-dai zawn byin tai wa hkra shang lawm nga ai manaw manang ni yawng hpe grai chyeju dum ga ai.
- January 25, 2012 at 10:37 AM
- Anonymous said...
-
Ram ai ngu shakawn ging nga ai. Matut nna mung, hkrak hkrak re lam ni hpe zai ladat hte shakut ga. myu sha lam hta jawm shakut ga, shanglawm nga ga..
- January 25, 2012 at 2:21 PM
- hkunman said...
-
sumla sak se hte hkrat hkrat di n-na, UN, US,EU, ni hpang de Myen a-gara ram sumdam ai hku, zingri magaw sha nga ai hpe. shana shabra tik tik di mu n-mai shayawm ai,
- January 26, 2012 at 10:04 PM
- hkunman said...
-
sumla sak se hte hkrat hkrat di n-na, UN, US,EU, ni hpang de Myen a-gara ram sumdam ai hku, zingri magaw sha nga ai hpe. shana shabra tik tik di mu n-mai shayawm ai,
- January 26, 2012 at 10:04 PM


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Shiga
( 3) Lang Ngu Na Shatapru Jau Ginwang Chyum Mungga Shing Jawng Poi
( 3) Lang Ngu Na Shatapru Jau Ginwang Chyum Mungga Shing Jawng Poi lamang
1 day 16 hours
FAO de Wa sarabyin Francis mungga laika shagun jaw...
World Food Day ngu ai malu masha hte seng ai Mungkan masat nhtoi kaba shani hta, “Malu masha dum hprut ai lam kadai hta mung nnga u ga, hkyak hkyak ta tut magam bungli masing masa jahkrat galaw na ra nga ai,” nga nna FAO ngu ai malu masha hte...
2 days 8 hours
Iraq mungdan ramma dat kasa, Saradaw ni a hkumra hpawng kaba hta mungga shaga
Iraq Mungdan kaw nna du sa ai Al Abbia Saffa ngu ai ramma dat kasa kaw nna, sarawdaw ni a synod hkumra hpawng hta shi a mahkrum madup ni hpe tsun gam garan ai lam galaw lai wa ai.
Saffa gaw...
2 days 9 hours
Synod hta bawng ban nga ai lam ni hte seng nna Saradaw ni tsin hti dan lam galaw
Ramma ni hte seng ai Saradaw ni a hkumra hpawng hta bawng ban nga ai lam ni hte seng nna shiga dap ni de tsun sang lang lam galaw ai hta, “Nang hpam malu masha mang hkang hte ramma ni zingri zingrat hkrum ai lam hte seng ai lam hpe tsun shaga...
2 days 13 hours
Chyum Mungga Sasana Dat Kasa Magam Gun ni hte San Htai
Myanmar Mungdan ting na Chyum Mungga Sasana garan gachyan dat kasa ni a sharin hpawng kaw sa du lawm nga ai Sara/Sarama ni hte san htai galaw ai lam
3 days 4 hours
Myanmar Mungdan, Chyum Mungga Sasana Dat Kasa ni a ladu hkrum ,hkrum zup hpawng hte myit sharawt sharin hpawng galaw
Myanmar Mungdan ting na Chyum Mungga Sasana Dat Kasa ni a ladu hkrum ,hkrum zup hpawng hte myit sharawt sharin hpawng hpaw hpang lamang hpe dai ni October shata 15 ,2018 ya shana maga Myitkyina, San Luka Hkawlik Jawng Wang kaw galaw lai wa ai....
6 days 6 hours
Buga Shiga (Oct 14, 2018)
Myitkyina Jau Ginwang Kanu Num Ni a (35) lang na Chye ju dum alu sak jaw ai lamang hpe October 14 ,2018 ya shani Aung Nan ,San Columban Cathedral ,Ginjaw Mungbawng Rung n tsa htap hta galaw lai wa ma ai. Laning mi hta kalang...
1 week 11 hours
Buga Shiga (Oct 14, 2018)
Myitkyina Saradaw Sasana hta nambat langai lang hku nna galaw ai Ramma ni a Ga tsun shingjawng poi (Debate ) hpe 2018 ,October shata 13 ya shani 10:00 AM ten hta Myitkyina San Columban Nawku Jawng Wang, htap masum mungbawng htingnu hta galaw lai...
1 week 12 hours
Asak kaba sai ni hte naw kaji nga ai ramma ni a lapran matut hkri shawn lam galaw ya ai laika buk nnan shachyen shabra na lam shiga
Ban langai hte langai lapran matut hkri shawn lam ahkyak ai ngu ai masa hpe madi madun lam galaw da ai laika buk nnan hpe ya ndai October shata 23 ya shani Roma Mare na Augustine Dekkasu Jawng kaba hta galaw na rai nga ai, ndai laika buk nnan...
1 week 2 days
Philippines Mungdan de du nga ai San Pra ai Padre Pio a n-hten n-yat ai salum hpe hpung masha ni law law sa du hkungga akyu hpyi ai lam ni galaw
Philippines Mungdan de du nga ai San pra ai Padre Pio a n-hten n-yat ai salum hpe hpung masha ni law law sa du hkungga let akyu hpyi ai lam ni galaw nga ma ai.
“Jan ja ai aten mung nga, marang htu ai aten ni mung nga ai raitim, Phillipines...
1 week 2 days


text:
UNFC, amyusha hpyen masa mungmasa daphpawm, ningbaw Du Kaba Nban La woi awn ai amyusha rawt malan hpung ningbaw ni gaw, Mungdan Hpaji Jaw Salang, Slg.jan Awng San Su Chyi hte hkrum shaga na matu, July 16, bat Kru Ya shani Yangon mare de du wa sai re.
Hpawt ni UNFC ningbaw ni hte Slg.jan Su Chyi lapran Amyusha Gahkyin Gumdin hte Simsa Lam, NRPC rung daju e hkrum hkat na re.
Shaloi, UNFC maga bawng jahkrup mat na lam hte seng nna Daphpawm a Mungmasa Bawngban Kasa Hpung, DPN malawm, Duwa Bawmwang La Raw gaw, “ Zuphpawng kaw lung na rai jang anhte yawng gara hku shang lawm na ngu ni, ndai zuphpang a lachyum ni, federal mung hpawm mungdan byin tai na matu gaw gap hkat jahkring ra rai yang, gap hkat rai n jahkring ai laman anhte ni ganing ngu ga sadi tawn da na gap hkat jahkring ai lam galaw na, framework rau galaw na, zuphpawng hpe mung lamang hpe rau jum na yawng shang lawm hkra galaw na jahkrup na matu sa ai re law" nga Jinghpaw Shiga Dap KNG de tsun ai.
Du Kaba N’ban La hte rau zuphpawng hta shanglawm ai UNFC ningbaw ni gaw, Sam Mung Rawtjat Pati (Sam Mung Hpyendap), SSPP/SSA a ninghpum salang Du kaba Se Htin, Kayin Hkyeng Rawtjat Pati, KNPP a ningbaw Abel Tweed hte Mun Mungdan N’nan Pati, NMSP a ningbaw Nai Htaw Mun hte UNFC amu madu Hku U Re ni lawm ai rai nga ai.
Lai wa sai June praw 3, asuya a ‘Munghpawm Simsa Lam Zuphpawng- Tsaban 21 Panglong’ shabyin shatai komiti a ningbaw, Slgj. Su Chyi a masha, Dr. Tin Myo Win hte hpung ni Htai mung Chiang Mai e UNFC ningbaw ni hte hkrum sai. Shaloi, Awng San Su Chyi hte hkrum mayu ai lam UNFC ningbaw wa hpyi ai hte maren, ndai hkrum shaga ai lam byin wa ai re lam, Duwa La Raw tsun ai.
Bat Kru Ya shani UNFC ningbaw ni Yangon nbungli daru na pru wa ai shaloi, mung shawa ni gaw amyusha dawnghkawn, UNFC dawnghkawn ni hpai let, “Jet ai simsa lam galaw lu u ga, jet ai munghpawm lawan dik gawgap lu u ga,” ngu ka tawn ai laika pa ni hpai let hkaptau hkalum la ai lam hpe galaw wa sai re.
Ya ndai Mungdan Hpaji Salang, Awng San Su Chyi hte hkrum shaga lu ai mahtai hpe du na bat KIO Sinpraw Ginwang Ginjaw, Mai Ja Yang mare hta galaw na amyusha rawt malan hpung hkrumra zuphpawng e ahkyak shatai let myit mang bawngban sa wa na re nga, DPN salang Duwa La Raw matut tsun ai.
Ndai ten, Mai Ja Yang zuphpawng lawm na n teng shi ai, Balawng TNLA, Kokang MNDAA, Rahkai AA, Wa UWSA hte Mongla NDAA wuhpung ni zuphpawng de du lawm na matu, UNFC a ningtau ningbaw Slg. Nai Han Ta woi awn nna dai rawt malan hpung ni hpe sa zinlum nga ai lam, Duwa Bawmwang La Raw tsun wa ai re.


text:
Myen Hpyen Dap kawn rim da ai Sara Langjaw Gam Seng hte Sara Dumdaw Nawng Lat yan hpe htawng dam jahkrat ai lam hte seng nna Jinghpaw Wunpawng Hkalup Hpung Ginjaw (KBC) kawn Myen Mung Gumsan Magam hpang de October (31) ya shani tang shawn laika sa da ai re hpe chye lu ai.
Sara Langjaw Gam Seng hte Sara Dumdaw Nawng Lat yan hpe Myen Hpyen Dap kawn 2017 ning October (27) ya shani Sam Mung dingdung daw Lashio Muklum Tara rung kaw Pukma ၁၇/၁ hte Sara Dumdaw Nawng Lat hpe htawng dam (4) ning shata (3), Sara Langjaw Gam Seng hpe htawng dam (2) ning shata (3) jahkrat dat sai re.
Ya na zawn makam masham hpung magam gun Sara yan hpe htawng dam jahkrat ai lam hte seng nna Jinghpaw Wunpawng Hkalup Hpung Ginjaw kawn Myen Mung Gunsan Magam hpang de tang shawn da ai hta hpung magam gun Saran yan hpe shata hku mara kata nta masha ni, buga hpung hte matut mahkai ai lam n galaw shangun ai sha woi da ai hpe myu sha ni hku nna nchye na ai lam, htawng dam jahkrat ai a ntsa Jinghpaw Wunpawng Hkalup Hpung Ginjaw hte myu sha ni maroi nni ai lam, ya na zawn galaw ai gaw Wunpawng myu sha ni a shawnglam hpe ahtu hkra shangun ai hte htawng dam jahkrat kau ai manghkang gaw rap ra ai lam nnga ai a ntsa myit yu ya na hte tara ai hku hparan ya na hpe myit mada ai lam ni tang shawn da ai hpe mu lu ai.
Sara yan gaw 2016 ning December (24) ya shani Myen Hpyen Dap kawn Mung shawa ni hpe shinggyim ahkaw ahkang tawt lai ai lam shi sawk ni hpe lam madun ai lam ni galaw ai ngu nna Mye Hpyen Dap ni rim woi mat ai re hpe chye lu ai.


text:
October 16, 2011 aten 12:18 p.m. hta byin ai, Jinghpaw Mungdaw, Manmaw Ginwang majan pa langai mi hta myutsaw share shagan ni hte Myen hpyen ni a gasat gala gap hkat ai kaw Hpungup Sara langai mi a Chyum Laika hpe Myen hpyen na sinat pala langai wa hkra ai gaw pala dai gaw Chyum Laika a kaang kata de du shang nna Chyum Laika a 50% daram hten mat nga ai. Dai Chyum Laika kaw shang mat wa ai pala gaw Shakawn Kungdawn Laika Daw kaba 37 kaw wa hkring mat ai hpe mu lu nga ai.
Dai Shakawn Kungdawn Daw kaba 37 hpe Hpungup Sara hku nna bai hti yu yang Wunpawng mungdan hte anhte Wunpawng sha ni hpe Karai Kasang bau sin nga ai hte Shawnglam a matu Karai Kasang lajang da sai lam hpe asan sha chye na hkam sha lu ai majaw Hpungup Sara wa gaw chyeju shakawn ai hte Manmaw Ginwang Rung de dai Chyum Laika hpe la sa nna Ginwang Sara ni hte hpung masha yawng hpe n-gun jaw madun dan sai lam chye na lu ai.
Ndai shiga hpe mu la chye la sai Chyurum Wunpawng sha ni yawng mung Karai Kasang gaw anhte Myu sha ni hpe bau sin nga ai lam hpe myit dum chyeju shakawn let Karai Kasang anhte hpe tsun shaga dat ai Shakawn kungdawn laika Daw kaba 37 hpe chyeju shakawn n-gun la jawm hti ga law...


text:
Thursday, August 24, 2017
AUGUSTINE KAIJI LUNGSENG AWNG (2) NING HPRING
Slg. Paul Kaiji Naw Awng hte Jan Elizabethzin yan ai tsawra ai kasha, Helen Kaiji Lungseng Pan a kanau, Nicholas Kaiji Lungseng Du a kahpu Augustine Kaiji Lungseng Awng a (2) ning hpring chyeju shakawn lamang hpe August (23) ya shani Fort Worth dum nta kaw galaw la lu sai. Sa du kabu, akyu hpyi lawm ai manaw manang ni yawng hpe grai chyeju dum ga ai.
Posted by Kaiji Naw Naw at 9:35 PM 0 comments
Wednesday, August 16, 2017
HELEN KAIJI LUNGSENG PAN JAWNG LUNG HPANG SAI
August (16) 2017 ya shani kawn Helen Kaiji Lungseng Pan gaw Fort Worth St. Gorge Catholic School kaw jawng lung hpang wa sai.
Posted by Kaiji Naw Naw at 9:34 PM 0 comments
HELEN KAIJI LUNGSENG PAN (3) NING HPRING
Slg. Paul Kaiji Naw Awng hte Jan Elizabeth Zin yan ai tsawra ai kasha, Augustine Kaiji Lungseng Awng hte Nicholas Kaiji Lungseng Du yan ai kana ba Helen Kaiji Lungseng Pan a (3) ning hpring chyeju shakawn lamang hpe August (15) ya shani Fort Worth dum nta kaw galaw la lu sai. Sa du kabu, akyu hpyi lawm ai manaw manang ni yawng hpe grai chyeju dum ga ai.
Posted by Kaiji Naw Naw at 9:31 PM 0 comments
Friday, August 4, 2017
NICHOLAS KAIJI LUNGSENG DU KASHIN KAMUN HKAM LA
Nicholas Kaiji Lungseng Du Kashin Kamun Sacramentu hkam la,
Holy Family Catholic Church, Forth Wort Texas, USA
May 21, 2017
Holy Family Catholic Church, Forth Wort Texas, USA
May 21, 2017
Posted by Kaiji Naw Naw at 8:42 PM 0 comments
Wednesday, January 18, 2017
MONICA KAIJI SENG NU
Slg. Columban Kaiji Hka Li hte Jan Gracy Zar yan a Shayi sha alat Monica Kaiji Seng Nu hpe 2017 January (2) ya shani USA, Fort Worth Mungdaw Fort Worth Mare na Harris Methodist Tsirung Kaba hta Karai Kasang a shaman chyeju a marang e ngwi pyaw hkam kaja ai hte shangai chyinghkai la lu sai.
Posted by Kaiji Naw Naw at 8:31 PM 0 comments
NICHOLAS KAIJI LUNGSENG DU
Hopin Mare kaw shanu nga ai Sara Kaba Henry Kaiji Gam hte Jan Monica Nhkum Kai Htang yang a kashu, Slg. Paul Kaiji Naw Awng hte Jan Elizabeth Sumlutzin yan a kasha, Henlen Kaiji Lungseng Pan hte Augustine Kaiji Lungseng Awng yan a kanau Nicholas Kaiji Lungseng Du hpe 2016 December (5) ya shani USA Mungdan, Texas Mungdaw Fort Worth mare na Harris Methodist Tsirung Kaba hta hkam kaja ai hte sha shangai chyinghkai la lu sai.
Posted by Kaiji Naw Naw at 8:25 PM 0 comments
Subscribe to: Posts (Atom)


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Manmaw Saradaw Sasana Na Hlaing mare hta San Michael Poi hte Jubali Poi galaw lai wa sai shiga !(Local News )
Manmaw Saradaw Sasana Na Hlaing jau ginwang, Na Hlaing mare hta San Michael Poi hte Jubali Poi galaw lai wa sai shiga !
Lai wa sai Sep (29) ya shani hta Manmaw Saradaw Sasana Na-Hlaing jau ginwang Na Hlaing mare na San Michael nawku jawng wang hta Ginra nta n-nan shaman hpaw poi, Wajau Patrick Zinwa Brang Di a Karai magam gun (25) ning hpring gumhpraw Jubali Poi hte Ma Ma Elizabeth A-Kyet(FMM) hte Ma Ma Rose Mary Maran Nang Htang(FMM) yan a Karai Magam gun (50) ning hpring Ja Jubali poi kaba galaw lai wa sai.Wajau Patrick Brang Di gaw Na Hlaing mare buga hta dai daw wa nna ya ten Myitkyina Saradaw ginwang,Shatapru Jau tai Dak kasu tau jawng hta jawng Up magam hpe gun hpai nga ai re.Ma Ma Elizabeth A-Kyet(FMM) hte Ma Ma Rose Mary Maran Nang Htang(FMM) yan gaw San Franciscan Ma Ma hpung kaw na rai nga ai. N dai poi hta Manmaw Saradaw Sasana Sagurem wa Wasaradaw Raymond Sumlut Gam, Wajau ni marai (20) jan,wuhpung shagu na Mama ni hte Hpung masha ni marai (1000) jan sa du shang lawm lai wa sai.
Shawng n-nan Wa Saradaw Raymond Sumlut Gam kaw nna ginra nta hpe shaman nna pan gran rep di let hpaw la lu sai. Dai shani na Missa hkungga hta lak lai ai hku n-na Sam htung hkring ka hkrang ka manawt let alu ap ai lamang mung galaw lai wa sai re.Missa Hkungga ngut ai hpang matut manoi Jubali madu ni hpe shagrau sha-a ai lamang galaw ai.Dai hpang Jau ginwang shagu na la sa ai laksan kumhpa ni hpe shagrau ai nna Matut manoi shawa masha ni hku nna Kumhpa shagrau ai lam ni galaw lai wa sai. Htung hking magun lit hte Sam myu sha Htung hking ni hte Jubali Madu Wajau hte Ma Ma kaba yan hpe shagrau ai lam galaw lai wa sai.Jubali Madu ni hku na myit kraw lawang kata hta chyeju dum hkam sha ai lam ni hpe kadun ai hku na tsun dan lai wa sai.Na Hlaing ginwang Up Wa jau Ai Maung kaw nna mung chyeju dum mungga shaga lai wa sai.dai hpang malu masha a matu hte hpawng shangut kyu hpyi nhtawm Ginra n ta n-nan htap 2 hta daw sha ai lamang galaw let dai shani na Poi hpe kabu gara awng dang ai hku galaw la lu sai rai nga ai.
Shiga sawk tang madun ai - Elizabeth Nbang Seng Lawt Lu


text:
Singapore Mungdan A (NUS) National University Of Singapore gaw Mungkan Hta Universities Ni law law nga ai kaw nna No.(14) Madang Ram Rai Nna...Jawng A Library Kaba Hta Sa Shang Yu Dat Yang Myen Mung Dan A Labau hpe Tengman Ai Hku Ka Tawn Da Laika Buk Ni Law Law Hpe Sa Mu Lu Ai...
Dai Hta Anhte Wunpawng Sha Ni A Kachinwood Rai Nga Ai Sumla Hkrung Shadang Kaba “Lahtaw Zau Ding” A Record Sumla Hpe Mung Sa Mu Lu Nna. Myit Hta Grai Kabu A Rawng La Ai Hku Re Law..
Ramma Ni E...Myen Laika Hpe Tawt Lai Kau Da Nna International Madang English Hku She Hti Hka Ja Sa Wa Saga Law...Myen Translation Laika Ni Sha Naw A Hti Nga Yang Gaw “Myen Idea” Ni Sha Galoi Mung Rawng Taw Nna Myen A Npu Kaw Sha Prat Tup Nga Ra Mat Na....! Grai Shakut Saga! Zinghang Gam Htun, 2018 Zau Ding Lahtaw


text:
Tsaw ra ai N.Z du J.W myu sha ni , Mungkan shara shagu hte kanu mungdan hta sha nu nga ai J.W myu sha ni yawng hpe ga saw lajin dat ga ai. KIO kawn woi awn nga ai PADANG HKRUN LAM hta aung padang dip la lu na matu karai kasang kaw anhte ja ja akyu hpyi ra ga ai ,dai majaw madu du nga ai sha ra kaw lani mi 3 lang nhprai ai sha akyu hpe ga ngu gasaw la jin dat ga ai.
Kyu hpyi na aten Manap 6:00 Am shani kang 12:pm hte shana de 6:pm
Akyu hpyi na lam
- PADANG HKRUN LAM HPE KARAI KASANG WOI AWN YA NA MATU.
- NING BAW NI KARAI KASANG KAW NA NYAN HPAJI LU LA NA MATU HTE MYU TSAW SHARE SHA GAN NI A MA TU.
- KARAI KASANG A MYING NING SANG HTA J.W SHA NI GRAU NA MYIT HKRUM GAHKYIN GUM DIN WA NA MATU.
- HPYEN HPRAWNG TSIN YAM NI A MATU.


text:
时间:2018-07-11 09:38:32
Din Shau Hpyin tara mungga go Ma Hke Si Le Lin Masa a mi na tara npot hpe ya prat na Miwa mung a hkom sa masa hte lakprat nsam hte gapyon lang hkrat wa ai ko na nsi ningli re, Mau Zhe Tung myit jasat ningnan a labau lakung lama hta ding yang matut sharot hkrat wa, Ma Hke Si masa Miwa mung sharot zinghka hkrat a ai ko na ningnan do re, ya prat hta Miwa mung na Ma Hke Si masa, Miwa mung suthpom pati a nyan atsam a akri rai nna, anhte mungdan hpong shingra masa prat dep mu matut ndi rai sharot zinghka hkrat wa na lam madun hkrat wa sai.
(Bai matut hti ga)


text:
Hugawng ginwang, Nam Hkam mare mayan KIA Dap Dung (14) hpung ni ginra jasan hkawm ai kaw Myen hpyen hpung langai hte ang katut nna July 12 ya 2:30 pm – 3:15 pm laman gasat poi byin ai lam na chye lu ai.
Hpakant ginwang, Lai Nawng Hku, Mazup Yang Training Pa maga mayun shamu shamawt lung wa ai Myen hpyen hpung langai July 11 ya 1:15 am daram hta hkam bawm (1) kabye kapaw la nna sinat kaji (10) lang jan hte 60mm ngu maram lu ai sinat kaba (2) lang gap bun ai lam shawng lam shiga na lu ai.
KIO Ginjaw ginra, Bum Re kaw nga ai Myen hpyen hpung ni kawn KIA Dap Dung (23) hpung ni nga ai hpyen man maga de July 10 ya 5 pm daram hta Point- 5 hte numdaw (3) lang gap bun ai lam chye lu ai.
Munggu ginwang, Kawng Sahti kaw nga ai Hk.M.Y (216) dap na Myen hpyenla n-gun (40) daram gaw July 10 ya 6 pm daram hta KIA Dap Dung (36) ni nga ai U Raw Bum kaw gale pru wa ai majaw KIA ni kawn 60mm (1) lang gap bun ai lam chye lu ai.
Dap Ba (2) ginra, Sut Manau lam Je Htang Mahkrai makau kaw Nawng Nyang mare maga kawn lung wa ai Myen hpyenla n-gun (70) daram hte KIA hpyen hpung ni July 8 ya 12:05 pm -12:30 pm laman ang katut gasat poi byin ai. Matut nna, 7 pm daram du hkra Myen hpyen hpung ni sinat kaji kaba gap sharu bun ai lam chye lu ai.


text:
Hpakant, Gwi Hka kaw March (16) ya shana hkying (11:00)Pm daram hta Company ni sumpum da ai Mye za ga bum gyi ru wa ai majaw masha marai (20) jan si sum mat nna jak arung arai ni mung kaput hkrum mat ai lam chye lu ai.
Mye za ga bum gyi ru ai hta Ye mase tam masha law malawng si sum ai hte Company ni mung Lungseng nhkun kata bung li shang nga ai aten re majaw ga htaw mawdaw ni Back hole mawdaw ni hte Company ni a masha marai (20) daram mung kaput hkrum mat ai lam Myi chyaw mu buga masha ni tsun ai.
Ya aten seng ang ai ni kawn Mye za ga gyi kaput hkrum mat ai masha ni hpe matut manoi sawk tam nga ding yang rai nna si sum mat ai masha japan tup hkrak hpe gaw matut sagawn nga ai.


text:
时间:2018-09-27 16:13:41 来源:德宏团结报
Shata 9 nhtoi 21 ya shani, Miwa mung na Myen mung Yanggung ko dap sa jung ai dat gasa dap ni dojau poi galo ma ai.
Dojau poi hta, Myen mung na hkuhkau manang, gobai masha, Miwa mung maga na jakmu hpaga masha, Hongkong Aumun hkan na hpaga masha ni hpe so shaga nna, jom hkrum shaga chyai ma ai. Miwa mung na Myen mung ko shanu nga ai dat gasa Hong Leng hte ningrum ningtau jan Wang Se Hung re ni masha marai 400 jan dojau poi hta sa du lom ma ai.
Dojau poi hta, Sakhkung mungdo na ja Utong ginsup hpung ni ka manot ginsup, madum sumhpa, Myen mung htunghking ka manot ginsup re ni sa ka madun dan lai wa sai.


text:
时间:2018-06-12 16:35:31 来源:德宏团结报
1.Sama kap ai ni jahpot rot ai hte hka gom mi lu u.
Masha go shana ting yup nga nna n shamu shamot ai majo, hkum gata na maza mala ni shapro kau ra nga ai, hka go grai ahkyak ai.Lama htang jahku shing nrai namta gayau bang ai ntsin jahku ni go, masha hkum hta loi na hkra no shatun marop la ai htom she hkum na maza ni mai gashin sanseng ya nga ai. Bai hka go n rai nga ai, jahpot manap rot ai hte hka gom mi lu dat yang hkum na maza mala ni shapro kau lawan nga ai.
2.Awo wo yang shawoi na hta hka lo lu ra ai.
Awo wo gahtet re shaloi, masha go salat pru lo, nsa sa lawan wa, hkum shan hpyi na hka ni pru mat wa ai mung lo rai chye ai, ndai shaloi hka lo wa lu ra ai. Hka lo lu yang salat pru lawan, jit sa lawan nna, masha hkum na gahtet gatsi shadang sharai jahtuk ya ai hta akyu rong ai hta n-ga, hkum gata na ana ningtuk ni mung alawan shapro kau lu nga ai.
3. Shat kan ana rong ai ni nong e ahpa jahku lu ra ai.
Shat kan machyi ai ni, shing nrai shat kan npyo ai ni go, ahpa jahku lu ai ladat hte mai tsi ai. Ahpa hpa ai awan a shadang hpe 60 Co ko nna nmai lai ai,ladat ndai hte ahpa hpa yang hpa rin mani loi nna, shat kan n gaja ai ni sha yang akyu grai rong ai. Shat hpa hta go lohtam ai hka rong nna, pu kan manyen ya, pu kan gata na maza mala ni gashin ya re hta n-ga, shinggan de jasan shapro kau lu ai.
4.Hkyi chyat chyat yang hka lo wa lu u.
Hkyi chyat chyat ai masa lahkong nga ai: Langai go hkum gata ko hkyi hkro rong nna, hka nlo ai, Lahkong go pu lam re ni maza mala shapro kau na atsam n rong mat. Shong na mahtang go ana jep yu ra ai sha n-ga, nong e hka lo lu ra ai. Lawu na mahtang go hka aja awa hte lu ra ai, ndai zon di yang hka ni pu gata hkan lawan shang nna pu hpe gasheng hkra jang, shamu shamot lawan shangun nhtom, nam sa manu shangun nga ai.
5.Kro matan yang hka ko jum bang nna madon kau u.
Kro matan wa ai npot nhpang go grai lo ai. Galang lang go lusha sha nhtuk nna byin ai re, kro matan yang madon wa na hpe n tsang ra ai, hpa majo nga yang maza mala madon shapro kau ai lachyum rong ai. Lama madon yak ai zon nga jang hka ko jum bang nna lu yang madon lawan ai. Jum bang ai hka hte lu dat jang madon kau lu na ra ai. Madon kau ai hpang, jum ntsin hte n-gup bai garu sanseng kau jang,ana sat ai akyu rong nga ai. Bai nna jum bang ai hka lu yang go madon nna hkum gata ko hka gadon mat ai hpe awai ya ai akyu mung no rong nga ai.
6. Hpum ai ni shat sha ngut ai hpang manit 30 hta hka loi lu u.
Masha nkau kau go hka lu yang hpum wa ai nga ma ai, ndai go shut ai lam sha re. hkum lasi mayu yang hka lo lu ra ai. Hpa majo nga yang masha hkum gata hta hka gadon jang go hkum na sau ni nat kau ya nna grau hpum wa nga ai.Masha a hkum na lam magup hta hka ra nga ai, hka ramdo lu yang pukan shamu shamot gaja nna, hkum hkrang lusha rin mani n-gun mung shaja ya lu ai.
7. Yup n gaja ai ni hka hpunlum hte hka shin u.
Yup na shong ko hka hpunlum hte hka shin, lago tsing gashin rai yang, masha hkum lum nna yup pyo wa nga ai.Dai majo hka hpunlum go masha a yup pyo tsi gaja langai rai nga ai.
8. Myit nzim nzam nga yang hka lo lu u.
Masha a hkum hkrang gata hta Gyisu (激素)rong nga ai, dai langai masha hpe gabu myit pyo shangun, bai langai go masha hpe myit yak myit yon shangun rai nga ai. Manghkang dai hparan lu ai go hka sha re. Hka lo lu yang hkum na maza mala ni shapro kau ya lu nna, masha hpe myit zim shangun lu nga ai.
9. Salum ana lu ai ni yup na shong ko hka gom mi lu ra ai.
Lama nang go salum ana lu masha rai yang, yup na shong ko hka gom mi lu ai alai shaman ra ai, ndai alai ni go jahpot manap ko salum magra machyi wa, salum sai pat ana byin wa na hpe htang maja kau lu ai. Salum sai pat ana go sailam na sai gumchya mat wa nna byin ai re. Masha yup sham ai shaloi, salat pru nna, hkum gata na hka ni yom mat wa nhtom, sailam na hka ni mung yom mat rai,sai ni gumchya wa ai lam grau na-du wa nga ai. Raitim yup na shong ko hka gom mi lu jang go, sai ni gumchya wa na lam ni shayom kau nna, salum ana agajong sha byin wa na hpe htang maja kau ya lu ai. Dai majo yup na shong na hka gom mi go sak hkye tsi hte maren re.


text:
Yaw Shada Lam Ni Hte Pandung Ni
Yaw Shada ai lam ni (objectives)
• Karai Kasang a hkye hkrang la ai Mungga hpe Myen mung, Asia hte Mungkan ting shachyam shabra lu ai magam gun ni hpe shalat na.
• Chyum hpaji hta ningtawn kung kyang ai Hkristan ningbaw ningla ni hpe shalat na.
• Jinghpaw Wunpawng Hkalup Hpung Ginjaw a makam hkridun hta npawt shatai let hkum dingnum bawngring ai Hkristan asak hkrung lam hpe sharin achyin, shangang shakang ya na.
• Tinang a Buga ginra hte shinggyim wuhpung wuhpawng kata e prat hta hkan nna ra kadawn ai sasana magam amu ni hpe kangka sadi dung let apnawng woi awn dawjau ai Ningbaw Ningla ni hpe shalat na.
• Jinghpaw Wunpawng Hkalup Hpung Ginjaw a makam hkridun hte Karai Masa hpe hkan sa kyem mazing na.
Pandung ni (Goals)
• Karai Mungga hpaji ni hpe npawt nhpang kaw nna tsang hte tsang madang tsaw ai de du hkra jaw ya lu ai Chyum Dakkasu.
• Jinghpaw Wunpawng Hkalup Hpung Ginjaw––Kachin Baptist Convention (KBC)–– a makam hkridun hta npawt shatai let hkum dingnum hpaji hte Sasana myit jasat hpe jaw ya lu ai Chyum Dakkasu.
• Jinghpaw Wunpawng myu sha ni a htunghking ningli ni hpe Karai Mungga hta shangang shakang lu ai Chyum Dakkasu.
• Shinggyim wuhpung wuhpawng hpe ap nawng daw jau lu ai Hkristan Ningbaw Ningla hpaji hpe jaw ya lu ai Chyum Dakkasu.


text:
时间:2018-06-05 16:38:05 来源:德宏团结报
Hulobu hkranghkyi hta manu dan dik ai namta go P-hulobu ngu ai re, shi go wuisinsu A mai gayin byin tai mat ai majo, shana myi n mu wa ai ana hpe htang maja kau lu nna, myit n-gun rong jat la na matu akyu grai shon ai, dai rai yang, masha lo malo ni go hulobu hkrang hkyi a ahkyak namta ahpyi ko rong ai re hpe n chye nga ma ai.
Shing rai, hulobu sha yang ahpyi n mai sep kau ai, gashin shatsom nna sha jang rai sai. Hulobo hkrang hkyi hpe go gatsing sha yang namta n rong nga ai,dai rai yang gahtet shadang 180c0 a lahta de rai jang mung namta yom mat wa chye ai. Hulobu hkrang hkyi a lusha ladat gaja dik ai go, shan hte rau shadu gabo sha yang gaja ai.
Gashin shatsom kau sai hulobu hpe atong tong di mot nna, gahtet hkam lu ai atok zon re hta hka loi jo bun nhtom, wuipolu hta manit 6 daram gahtet la ai hpang, magap chyip di nna ton da yang, shata lahkong daram ton tim a gatsing sha no rai nga ai.


text:
时间:2018-01-12 09:30:25 来源:德宏团结报
Shata 1 pro 5 ya shani, Yinkyang ginwang Jinghpo amyu sharot hpaji sumru hpung ni ningdo 5 nambat 1 lang hkum ra zuphpong hpo hpong dat sai. Ginwang pati rapdo asuya ningbo ningla ni hte mungdo hte ginwang Jinghpo amyu sharot hpaji sumru hpung ningbo ningla Ai Pu, Yin Hkyin Fung, Yang Rung Fan, Yang Chyung Myin, Yin Myin Hai re ni zuphpong sa lom ma ai. So shaga nna zuphpong sa lom ai go ginwang Sam amyu, Lisu amyu, Achang amyu, Deang amyu re hpunau amyu sharot hpaji sumru hpung na gasa hte hpong shingra hkan na manam ni mung no rai nga ai.
Ndai go ginwang ting hta pati a nambat 19 lang mungdan gasa zuphpong gaba lachyum sharin achyin hkan galo shatup hkrat wa ai marang e, Yinkyang ginwang Jinghpo amyu sharot hpaji sumru hpung a myu shagu re bungli galo sharot zinghka hkrat wa, Jinghpo amyu ni a mu bungli shawum shaja sharot zinghka hkrat wa shangun na matu hpo hpong ai zuphpong re.
Ndai lang na zuphpong hta sa du ra ai masha go marai 189 rai yang, hkrak sa du ai go marai 168 rai nga ai. ginwang
Zuphpong hta, giwang pati rapdo mu madu ningtau, ginwang up Ai Pu go ginwang pati rapdo, ginwang asuya a hkum malai hku nna zuphpong hpo la ai hpe gabu hkalum dat sai! Yinkyang ga na mu lam shagu hta tut nong e myit tsang madi shado nga ai tsang shagu ningbo ningla ni hte myit rum ni hpe chyeju dum dat sai! Bai nna mun 4 jan du ai Jinghpo amyu ni a matu mung shaman ga tsun dat sai.
Ginwang ningdo 4 Jinghpo amyu sharot hpaji sumru hpung ningbo Hpai Jin Chyung go Jinghpo amyu sharot hpaji sumru hpung a hkum malai hku nna 2017 ning na bungli hko tsun dan sai. Hko tsun ai hta, Jinghpo amyu sharot hpaji sumru hpung ni a 5 ning rai wa yang na bungli ni hpe nhtang myit sumru yu, ya bai du wa na 5 ning na mu bungli ni hprai dat rai sai. Tang shana ai hta, ginwang pati rapdo ginwang asuya ni teng teng man man rai woi on hkrat wa ai hte mungdo Jinghpo amyu sharot hpaji sumru hpung ni woi madun matsun hkrat wa ai hta, lo htam ai Jinghpo amyu hpunau ni hpe woi myit hkrum woi ginron la nna, myit jom numhtan, hpaji zainyan jom do, n-gun jom gumhpon rai nna, ginwang ting na Jinghpo amyu sha ni myu shagu re bungli ni hpe lawan ladan rai sharot zinghka hkrat wa ra ai nga nna madun shapro dat sai.
Zuphpong hta Jinghpo amyu sharot hpaji sumru hpung ningbo ningnan lata shapro sai, Myit rum Hpai Gyen Hua hpe go ningdo 5 Jinghpo amyu sharot hpaji sumru hpung hpung up lit gun hpai na hku lata shapro sai, Ho Layung hpe go dinggrin mu gun hpung up ningtau lit shagun sai, Wu Gyen Kyin, Wang Chyung Hua, Sha Zi Hkyang, Sha Chyung Yen, Kyang Yung Shu, Hpai Sho Myin, Chyang Shau Lin, Yo Gui Sen ni hpe go hpung up ningtau lit gun na hku lata ton sai, chyare du go Kyin Tung Lin re. Jinghpo amyu sharot hpaji sumru hpung ni a 《Do masat tara》gram lajang (Nrip laika) hpe jom myit hkrum da sai. 《Do masat tara》 go lohtam ai Jinghpo amyu sha ni hpe ginron la nna ginwang ting na amyu shagu ganbu shawa masha ni hte rau, mung htingrep shangang shakang, amyu myit hkrum lam shadut, mung shawa masha ni hpe jasut jasu, ngui pyo sut su ai Yinkyang ginwang go maden hkrat wa na matu akyu gaba rong nga ai.
Ningnan lata shapro la ai Yinkyang ginwnang Jinghpo amyu sharot hpaji sumru hpung hpung up Hpai Gyen Hua go zuphpong hta ga shaga nna, hpung up lit gun hpai hkrat wa let, hpuon hpung masha ni hpe myit woi jahkrum, hpung masha yong hte hpe hpung bungli atsom woi galo shakut hkrat wa na nga nna tsun sai.


text:
时间:2018-09-17 17:09:38 来源:景颇人
Ya hte, Shuili myu Mungshu ginwang do Hulan ninghton na Tung Go Hkyin go shi a sharu rem shara hta, sharu yo na matu, jak hte lami ret di kau sai kuwa gatsing gala ahkyep let, sharu sa yu ai masha ni hpe shi sharu rem ai 8 ning du sai lam tsun dan nga ai.
在瑞丽市勐秀乡户兰村委会董国庆的竹鼠养殖基地,董国庆正从靠在墙上的竹子里挑选出一棵翠绿翠绿的大竹子,接着把竹子扛到切割机上将竹节去除,然后将切割好的竹筒用砍刀砍成小块.董国庆的砍竹动作如行云流水,不一会儿面前就堆起了一座“小山”.看到大家纷纷投来崇拜的眼神,董国庆笑着说:“我已经养了8年啦!”
“2008 ning hta, ngai Shuili na shatsheng ko sa garum yang, galang mi, sharu langai gumhpro lap 300 jan hte dut ai hpe mu chye sangai, dai go nye shata mi na shabrai rai nga ai. Sharu hpe madu mung mai rem nna, manu mung grai no tso nga ai. Shanhte ra sha ai kawa, kumshu re go Shuili ga hta shara magup she dabak jong nga ai, shing rai nna, ngai go nta de sharu wa rem chyam yu na hku myit saku bang wa ni ai,” Tung Go Hkyin tsun ai. “Dai shaloi, ngai sak 19 sha no re, ningnan rem ai shaloi go 30 sha rem nngai, dai shaloi sharu rem hpaji n chye nna, sharu 30 yong si mat ma sai, dai hpang ngai go ganing n chye di nna datnu shingwang hkan masha ni a sharu rem mahkrum madup, dat sumla hkrung ni lo lo tam hpo yu la nna, ganing di rem na lam ni chye wa ai hte go, sharu 100 bai rem dat sai, madu hkrai sha ayak ahkak rai nna tam sharin la ai hpaji hte ntai nmai rai nna sha rem yang go n mai ai ngu nna, ngai go masha ga de sharu rem hpaji sa sharin na hku dodan sai hte maren, Kongtung, Kongsi, Hunan de sharu rem hpaji sa sharin la ni ai, nta de wa rem chyam yu yang, sharu hkrung shadang lu shatso la sai. Shingrai nna 2015 ning hta ‘Nanhpo’sharu rem chyem shara galo shabyin la lu sai.”
“2008年,我还在瑞丽的餐厅后厨帮忙,一次偶然的机会了解到,一只小小的‘山竹馏’(竹鼠)竟然能卖300元,相当于自己一个月的工资.‘山竹馏’能人工养殖,还能卖到这么好的价钱.它们爱吃的竹子,甘蔗等瑞丽随处可见,于是我寻思着,自己回家试着养养看,”董国庆忆起从前.“那时,我才19岁,刚开始养的时候仅养了30只竹鼠,那时缺乏养殖技术,最后30只竹鼠都死了,之后我尝试着在网上搜索相关的经验,视频,后来我重新养了100对竹鼠,想着光靠自己不规范的养殖也是白费功夫,于是决定外出‘取经’,到广东,广西,湖南学习养殖技术,学习回来试验后,竹鼠成活率果然提高了.于是在2015年的时候注册成立了‘南颇’养殖场.”
Shuili myu maling mu gonhkang dap nam na dusat makop mu htam gok seng ang masha ni shika masha hpe shachyen dan ai: “La gasha ndai wa go, grai kyet shop ai, Shuili ga na sharu rem masha ni hta shi go grai byin ai wa rai sai, kanka, hpaji sharin hka ja kam rai nna, gahtong hta sharu rem mu galo hkrat wa nhtom, madu sut su wa ai sha nrai, gahtong masha ni hpe mung shuru woi rem nna woi sut su mat wa sai. Dap ko nna mung shi a bungli hpe grai madi shado ya ai, shi hpe dazik galo ya lom, hpaji sharin ya, shara madun ya rai nga ai, sha lu garum ai rai jang anhte myit mi alom rai nna garum la ga ai.”
瑞丽市林业局野生动物保护办相关人员向记者介绍:“小伙子很优秀,在瑞丽养竹鼠的人中他算是佼佼者了,踏实肯干,勤学技术,在村里发展竹鼠产业,不仅实现了自身的脱贫,还带动了村民们脱贫致富.局里也积极支持他的工作,帮他办理证件,给予技术培训,提供平台等等,只要能帮的我们都尽力帮忙.”
Tung Go Hkyin shachyen dan ai, 2017 ning ko nna 2018 ning laman hta, sharu rem shara go asuya hte sengang lit hkam masha ni madun matsun ai gata hta, rem gon lajang ai ko nna dut shapro mat wa ai ko du hkra, sharu rem dut sha ai bungli hpe ndut ndang rai galo la lu mat wa sai. “Sharu song song chye rem dut sha mat wa lu ai go, mungdan ai ru yak matsan madi shado ai tara, nlo amyu sha pati hpung masha bungli majen je galo tara gaja a akyu hkam sha, ginwang do, ninghton ko nna lamu ga, arang gumhpro madi shado ai akyu hkam sha, ninghtong ting na matsan jahpan hta shang lom ai masha htinggo 39 ni madi shalo la ai akyu hkam sha re majo re!” Tung Go Hkyin tsun ai: “Nnan e go ja gumhpro grai gadon ai, sharu long, sharu gok re galo ra ai, shara magup ja gumhpro gadon at nga ai, akam sha myu, ginwang do, ninghtong hkan na seng ang lit hkam masha ni n-gun gaba dat nna lajang jahkrup ya nna, ndai masha htinggo 39 ni go htinggo mi ngai hpe gumhpro lap mun 1 bang nna sharu rem shangun ma ai, gahpa hta ahkap hpai nga sai re nga yang, madu ko nna myit shaja da-ting la sangai, myit hta, masha ni nde de kam sham ai wa, atsom galo hkrat wa ra sangai ngu myit la nngai. Shaning shagu na gonyen hta, ngai go gahtong masha ni hpe ‘Myat’gumhpro lap 1000 jo nngai!” Matsan jahpan hta shang lom ai htinggo 39 na Baran la wa shi ka masha hpe tsun dan ai: “Anhte Tung Go Hkyin hpe arang bang ya lom ai go shi hpe grai gam sham ai majo re, shi sharu rem ai hta grai kan ka nna rem ai, maning shaning htum wa de anhte gumhpro lap 1000 lu garan la saga ai majo, nta ting grai gabau mat ga ai, gumhpro lu tam jang go, matsan bochyop ro gabai kau lu na ten n na sai.”
董国庆介绍,2017年至2018年,养殖场在政府以及相关帮扶责任人的指导下,从技术管理到销售渠道,产业发展逐渐顺利.“竹鼠养殖逐渐走上正轨得益于国家的扶贫政策,少数民族党员创业政策,乡里,村上给予的土地,资金的支持,还有村里39户建档立卡户的大力支持!”董国庆说:“当时资金很短缺,需要建盖鼠舍,鼠池等,很多地方都缺资金,幸好在市,乡,村有关负责人的大力协调下,这39户村民每户投了1万元资金给我发展养殖,肩上有担子,我更坚定了自己做事的信心,心里想着,一定要对得起这么多人的信任.每年过年,我都会给村民们送去1000元的‘分红’!”39户建档立卡户中的阿昌族户主对记者说:“我们很放心把钱投给小董,他养竹鼠是用心养,这不,去年年底还分到了1000元的红包,家里都可高兴了,大家日子越过越有盼头,脱贫奔小康也就不远啦.”
Son ginhkyom yu yang, 2017 ning hta, Tung Go Hkyin a sharu rem shara hta sharu rem dut la lu ai myat gumhpro go lap sen 1 mun 6 du sai. Tung Go Hkyin tsun yang, myat gumhpro dai lo malong go arang madu ni hpe garan jo kau sai, bai nna gumhpro hka kau mi mung wa kau sai. Ya daini du yang, Tung Go Hkyin go sharu gasha bai shabrat dut sha bang wa sai, rem ton ai sharu mung 1800 jan du sai.据统计,2017年,董国庆养殖场的竹鼠养殖纯收入达到了16万余元.董国庆说,收入大多给了“股东”分红,又还了一部分贷款.如今,董国庆卖起了鼠苗,养殖的竹鼠已达1800多只.
Ya yang hta, sharu rem shalo hkrat wa ai hte rau, sharu shan mung dut sha bang wa sai, sharu shan hpe nbung n lom ai hku makai la nna shat seng hkan sa dut ya, shing nrai tsan tsan de mung dut shalai dat rai nga ai. Tung Go Hkyin tsun ai: “Ya yang hta, sharu rem dut ai hpe‘Sanseng bungli langai’hku galo hkrat wa na hkyem nga ai, dai go ana jep gok, sat shara, maza hka lajang shara re ni galo la nna, masha ni hpe sharu shan grau ra sharong shangun ai hte rau, sharu rem shara hpe grau hkrak, grau san seng hkra galo hkrat wa na.”
近来,养殖场在扩大养殖规模的同时还搞深加工,做成真空包装直接投放餐馆,或是通过物流直接销到外地.董国庆说:“目前在计划对养殖场进行‘生态一体化’开发建设,即建设产品检验室,屠宰冷链室,废水处理场等,让产品更受青睐的同时,让养殖场更规范,环保.”
“Sharu rem sharin wa ai ko nna rai wa yang, ayak ahkak rai lai wa yu sangai, rai tim ngai go sharu rem na myit n do yu nngai, ngai hpe myit lit n li a ni nga yang, myit lit go ganing nga tim li chyalu re, rai tim myit lit grau li magang, ngai myit n-gun grau rot wa nngai.”Tung Go Hkyin a da-ting ai myi hpe yu jang, shi hte gahtong masha ni sut su wa na lam hpe mu lu sai.
“一路走来,坎坷曲折,但是我一直没有放弃做一件事,就是要把竹鼠养好,要问我有没有压力,那肯定是有的,但是压力越大,我的动力也会越大.”看着董国庆笃定的眼神,大家也看到了村民们和他灿烂的未来.
Tung Go Hkyin a madu jan go kyet nna tsom la ai Sam num rai nga ai, Tung Go Hkyin bai rai jang go kyet nna kanka ai Jinghpo shadang la wa rai nga ai. Shanla lahkong myit hkrum mang rum rai nna Nanhpo sharu rem shara hta bungli jom galo nga ma ai. Masha ni yong chye ai hte maren, “Sharu wa” go grai hkrit hpa rai nga ai, atsom n sadi jang ta chye gawa ya wa ai, rai tim shan la go sharu hpe grai tsora nga ma ai. Sharu long hta ahpum asau re sharu chyahpro langai hpe, shan la go “Ta be” ngu ai mying shamying ton ya ma ai. Masha ni hpe grai nan yu mangoi shangun ai lam mi go, shan la la- hkong galoi mung “Ta be” hpe hta pon la nna, shingma masop ya, kawa chyen jom jo rai nga ai…
董国庆的老婆是一位勤劳美丽的傣族,董国庆是一名踏实肯干的景颇族.夫妻俩齐心协力经营着南颇竹鼠养殖场.大家都知道竹鼠的“牙齿”可是非常厉害的,一不小心手就会被咬伤,但他们夫妻俩是真的爱竹鼠.鼠池里有一只胖嘟嘟的白色竹鼠,夫妻俩给起名为“大白”.让大家惊呼的是,夫妻俩会非常有爱地抱起“大白”,亲昵地抚摸它的背,一起喂它竹片……
德宏团结报记者 杨腾荣 (Gale ai Maji Htu Lung)


text:
“Manau” ngu ai gaw, Jinghpaw Wunpawng (Kachin) ni a matu Karai Kasang hpe Kamsham jawjau,Chyeju shakawn ai lam ni hta e,kaba dik , hkikhkam
Labau
Wunpawng Amyusha Ni Matsing Da Ra Ai Lam Hte Malap Kau Nmai Ai Labau
7 Majan (7 Stars) Wunpawng mungdan shanglawt hpung ngu ai paw pru na matu shawng ningnan 1957ning htum maga de lana mi na simsa
MADU A MYING N SHAMAT KAU GA
Hpan madu Yehowa karai kasang gaw anhte Wunpawng amyu ni hpe mungkan ga ntsa nga pra galu kaba wa na matu hpan hpajang da
Jinghpaw Mungdaw A Labau Kadun
By Sau Ka-mai 1948 ning January shata (10) ya gaw, Jinghpaw Mungdaw byin pru hpang ai n’htoi re. Britisha Asuya a lata na Myen
Hkawm Wa (Kunle) Rev. Yo Jawng Hawng Hkawng A Magam Gun Prat Labau Kadun
Sawk sagawn ai, Rev. Dr. N-Gan Tang Gun Mungkan Madang hte Shingdaw Lu ai Sasana Hkrun Lam. Tsaban 20 ning a kaang prat hta
KACHIN HPE SAWK SAGAWN DINGLIK MARAM YU YANG. (Lamu ga Masa hte Ginru Ginsa Hkrang) ( Part-1)
KACHIN HPE SAWK SAGAWN DINGLIK MARAM YU YANG. [ Prat dingsa Kachin ahtik labau hpe tsunlu na matu, lakap shamyet na sakse sakgan ni
Sarama Kaba Manam Ah Nan (Shawnghtawk Tsing Pan) a labau
Shawng de Manmaw Ginwang, Manje Ninghtawng, Shawnghtawk mare hta nga lai wa nna, ya Myitkyina Ginwang Janmai Buga, Hpung lawk (8) kaw shanu nga
SHARE SHAGAN
Lashio Ginwang, Mung Jet Bang Shau mare na Hpung Up Sara Lahtaw Balawng Du (wai wa sai) hte Jawng Saranum Lahpai Nang Htang yan
Pulitzer Kumhpa Kaba Madu Hkangda Esther Htu San
Ya hte kade nna shi ai aten hta sha shiga mungkan hta tsaw dik masat da hkrum ai Pulitzer kumhpa kaba hpe Wunpawng shayi
LABAU GINSHI
DU DAJU LAHTAW ZAU SENG A LABAU KADUN Lashio Ginwang, Mung Jet Bang Shau mare na Hpung Up Sara Lahtaw Balawng Du (wai wa


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Jinghpaw ngu ai Mying lu la ai lam ( Daw 1 ), (July 28,2018)
Jinghpaw ngu ai mying lu la ai lam (daw1)
Hkungga tsawra ai shiga madat Nu Wa hpu nau ni daini na htunghkring lamang hpe hkap madat la na hta gaw, Hpaji du Tsa Magawng ka lajang da ai jinghpaw labau ginrung laika book hta na Jinghpaw Ngu Ai Mying Lu La ai lam hte seng nna, machye machyang rai u ga gam garan ya mayu n’ngai.
Nu Wa ni, Lai sai ten ni hta na la lu sai, Shan Htoi La yan Jan Nang shayi a a’ru a’rat ni rai nga ai, shadang sha ni marai ( 6 ) hta na, kaji htum kanau rai nga ai, Sumpawng Yaw gaw anhte jinghpaw labau a ningpawt nan rai nga mali ai. Ndai sumpawng yaw hpe jinghpaw labau hta, Sumpawng Yaw, shapawng Yaw, Shawng na Pawng Yaw, Pawng Yaw Kaba ngu ai hku nna, Ti-nang ni hkuk manu dum ai hku nna gawn tsun ma ai rai nga ai. Anhte a Jinghpaw buga ginra kau mi hkan na jinghpaw kau mi gaw, “ Shapawng Dangmang “ ngu nna mung gawn tsun ma ai lam chye lu nga ai. Shanhte tsun ai Shapawng Dangmang gaw, Sumpawng Yaw hpe ngu ai rai kun? Shing n’rai, kaga hpe ngu ai rai kun? ngu ai lam hte seng nna gaw, a’tsawm garai n’sagawn la lu nga ma ai.
N’dai Jinghpaw labau gawn tsun ai masha n’kau mi rai jang, Jinghpaw ngu ai mying hpe majoi Sha-u a shawng daw de jai lang ma ai lam chye lu ai. N’dai hku rai jang gaw, Jinghpaw labau Mungga madang grit mat ai hku rai mat nga ai, nga nna mung tsun da nga ai. Hpa majaw nga jang N’pawt gawn n’lu ai zawn bying nga ai masa rai nga ai. Bai, masha kau mi rai jang gaw, Jinghpaw ngu ai gaw, Masha nga ai re: nga nna, mung tsun nga ma ai. A..ra Law…rai sa. Shanhte tsun ai grai kaja sai. Raitim, dai kaja, grai jaw ai labau mungga gaw, Anhte Sumpawng Yaw a a’ru a’rat ni a matu san san sha rai na mali ai.
(Europ) U-Raw- Pa Dan na Ja- Ma-Ni masha wa hpe, “ Nang Jinghpaw rai n’dai” ngu tsun jang, dai Ja- Ma- Ni masha wa gaw, Ngai Ariyan ( Aryan ) a’ru a’rat Ja-Ma-Ni masha she rai n’ngai. Jinghpaw ngu ai gaw n’chye n’ngai, nga nna tsun wa na gaw teng sha rai nga ai. Hpa majaw nga jang, Ngan jinghpaw re ai hpe n’rai dai, myen she rai n’dai ngu jang kadai mung hkap la lu na n’rai nga ai. Gadai mung ti-nang a sai gaw sai sha re. Daihte maren ti-nang a htunghkring gaw ti-nang na sha rai nga ai. Dai majaw, Ndai labau maumwi hta mung, Jinghpaw labau gunrung hku nna gaw, Sumpawng Yaw a a’ru a’rat ni chyu sha Jinghpaw rai nga ga ai hte maren, Sumpawng Yaw a a’ru a’rat ni yawng mung Jinghpaw rai nga ga ai ngu ai hku nna, a’ngang a’kang ka da ai hku rai nga mali ai.
Daizawn, Sumpawng Yaw a a’ru a’rat ni yawng Jinghpaw rai nga ga ai , ngu ai mying shingteng let nga pra law htam wa nga masai. Sumpawng Yaw mung prat asak ram wa magang sai rai nna, Mahtum Mahta Shayi sha hte kung dinghku de na matu myit hkrum ya masai. Makin jinghku ni yawng myit hkrum sai hte rau, shan gaw mayaw htinggaw de masai. Sumpawng Yaw hte Mahtum Mahta Shayi yan gaw, Shayi shadang sha ni law law shaprat ma ai da. Shan a shayi shadang sha ni law law nga ai hta na, Shayi sha ni a lam hpe gaw, labau hta gawn tsun da ai lam n’nga malu ai. Shadang sha ni yawng Marai (6) a lam hpe rai jang gaw, grai dan leng ai hku nna, dingtawng dingyang gawn tsun da nga ma ai.
Sumpawng Yaw hte Mahtum Mahta shayi sha yen a kasha ni hta na, shadang sha marai (6) ni gaw Ma Gam kawn Ma Yaw du hkra rai malu ai. Ma Gam wa gaw, Nungmi ni a kaji Daju, Manaw bai rai jang, Hkamawhkaman, Kadu-kanan ni a kaji daju, Ma La gaw, Lisu ni a kaji daju, Ma tu mahtang gaw, Hkang, Na Da ni a kaji daju rai nga ai. Ma Tang mahtang gaw, Tangbau Tang, Kawngwaw, Lachik ni a kaji Daju hte MaYaw bai rai jang, Pawng Yaw, Jinghpaw hte Zaiwa ni a kaji Daju ni rai nga mali ai. Ndai Pawng Yaw, Jinghpaw hte Zaiwa ni a kaji Daju rai nga ai Ma Yaw hpe Tingli Yaw Htung ngu nna mung tsun shaga nga ai hpe chye lu ai.
Ya sha tsun lai wa sai, Sumpawng Yaw a a’ru a’rat ni gaw, Monggo dan ginra hta hkai lu hkai sha, remlu remsha , htaw wa htaw sa, n’daizawn re ai magam bungli ni hpe galaw let, tinang a asak pu kan bau let galu kaba nga pra ma ai lam jinghpaw labau ginrung hta madi madun da nga ai. Nu Wa ni, n’dai Monggo ga ngu ai shara ginra gaw, moi na anhte a Jiwoi Jinghpaw, Joiwa Dumsa ni hku nna, “ Ka-ang Shing-ra Ga” ngu nna, shamying da ai lam, a’tsawm sha sagawn la lu ai hpe tsun ai rai nga ai. Dai majaw, sumpawng Yaw a a’ru a’rat rai nga ai, jinghpaw ni yawng hpe mung “ Ka-ang La ni” ngu nna, shamying ai lam chye lu ai. Hpa majaw nga jang, dai ten hta pra ang ai, Sumpawng Yaw a a’ru a’rat ni yawng gaw, dai “ Ka-ang Shing-ra Ga” kaw sha nga pra nga ai re majaw, ya na zawn shamying ai lam re nga nna tsun da nga ai. Dai majaw Sumpawng Yaw a aru arat ni rai nga ai “ Ka-ang La ni” gaw La-ang Shing-ra ga law sha, galu kaba mayat maya sut su nga mu nga mai nna, nga ma ai lam labau hta madi madun da hpe chye lu ai rai nga ai.
Nu Wa ni, ya sha na la lu sai Sumpawng Yaw a aru arat ni gaw, dai Ka-ang shing-ra Ga kaw sha nga kaba nna, sut su mayat maya nga masai re majaw, shanhte hkum shahte mung a’rawng la chye nga ma ai. Laga ginra ni hkan nga ai ni hta na, loi grau nna, myi hpaw , sut su nga ai ni re nga nna, loi reng ai ni mung rai nga ai. Daizawn garu kachyi nga ai lam hpe Sumpawng Yaw a aru arat ni nga ai Ka-ang Shing-ra Ga a htingbu htingbyen ni gaw, na chye lu masai. Sumpawng Yaw a aru arat ni rai nga ai, Ka-ang La ni gaw, nga sat nga sa lam hta galai sha wa sai lam hpe gam garan ya let, jinghpaw ngu mying lu wa ai lam, myit lawm hpa hpe du na lamang hta bai hkap madat la nga ga.
Ka lajang ai; Mama Rose Angeline Maran Nang Doi
RVC, Ginjaw Rung, Aung Nan
Myitkyina.


text:
时间:2018-05-24 16:56:11 来源:德宏团结报
Hkainu. Hkainu ko go jifang lo wa rong nna, dai sau gata na jifangson (脂肪酸), grau nna go yayuson (亚油酸) rong shadang go 60% jan du nga ai. Dai majo shi go masha hkum na sau hte tan-guchun a dingsa nnan gahti galai lam gaja shangun ai majo, tan-guchun sailam gata ko ge rong nga na hpe shagrit kau ya lu nna, sailam gaba shakya ya lu ai.
Mahkrisum. Mahkrisum a wuisinsu go ningshung makok si, mago si ni hta htam 24 lo jan ai hta n-ga, wuisinsu ludin (维生素 芦丁) rong nna, masha hkum na maza mala ni jasan jaseng ya nhtom, sailam shakum makop ya rai nna, sailam gapat mat na hpe htang ya lu ai.
Ningshung makok si. Ningshung makok si ko go lohtam ai koson hte honghtung (黄酮) , gya hte wuisinsu E , C re ni rong nna, masha hkum gata na sau hpe nat shapro kau ya rai lu nna, sailam ja wa na hpe htang maja ya lu ai. Panglai makrat. Panglai makrat ko go lohtam ai yan- zaudohtang (岩藻多糖), hkunbusu (昆布素) rong nna, sailam pat wa na hpe htang maja lu nna, tan-guchun, jidanbe (脂蛋白) ni lu shayom kau ya nna, sailam ja wa na hpe htang maja kau nga ai.
Hpalap. Hpalap ko go lo htam ai fun (酚) rong nna, masha hkum na sai sau shanyem ya nna, sailam shamu shamot htuk shangun nhtom, sailam gata na sainu hkye a n-gun shaja ya shing nrai sailam ja wa na asat lanyan ya rai. Nong e hpalap lu yang sailam shakya ya lu ai.
La-son. La-son go jap ai bo jahkai re majo, sailam e rong gajang nga ai sau ni hpe nat jahkoi kau ya lu ai atsam rong nga ai. Madung go sai sau tso ana hte sailam gaba ja wa na hpe tsi lu ai.
Gaubong gaba. Gaubong gaba ko go sailam wang gaba wa shangun lu ai zhenlesensu A rong nna, sailam hpe shawang dat lu nhtom, sai gumchya ai lam ni shagrit ya rai, sailam a ningdip n-gun shayom ya nga ai hte rau, gaubong e E shipyin-gyieluhuawu (二烯丙基二硫化物) hte hanluan-gyison (含硫氨基酸) no rong nna, sai sau shagrit ya, sailam gaba ja wa na htang maja lu ai.
Shaba si. Shaba si hta go salum sailam makop ya, sai shanyem ya re akyu rong ai, shabasi hta lohtam ai wuisinsu P rong ai majo, sailam shakya ya lu nna, sailam gaji ni ga gaprang wa na hpe mung maja kau ya lu ai.


text:
Wunpawng Mungdan Shanglawt Hpyendap KIA hte Myen asuya dap lapran, Jinghpaw mungdaw a sinpraw hte dingda shara lahkawng e July 21, mani gasat galat majan byin wa sai.Myitkyina-Manmaw mawdaw lam Dabak makau, Naw Gu kahtawng shingnawm e asuya dap Hk.L.Y (51), Hk.M.Y (382) pawng hpawm hpyen hpung hte KIA Ginjaw Shimlam Dap lapran Bat Mali Ya jahpawt daw aten gadun gasat hkat wa sai re.
KIA maga bawm 7 hte lam hkap gasat ai kaw Myen hpyen marai 15 si, kaga marai 20 jan hkala hkrum ai lam, shawnglam shiga lawk ni Jinghpaw Shiga Dap KNG de tsun wa ai.
Tinang KIA ni bawm hte hkap gasat ai hta asuya dap maga si hkala law na re lam KIA Ginjaw Shimlam Hpyen Hpung, hpyendu langai matut tsun ai re. Raitim KIA maga si hkala n nga ai hpe shi tsun ai.
Ya majan byin ai shara gaw, Myitkyina-Manmaw lam a sinna hte Mali Hka nu lapran ginra hta re. Dai ginra hta, lai wa sai March shata htum, Amyusha Democracy Ginjaw Pati (NLD) asuya n’nan lung wa ai aten kaw nna dai ginra na ‘KIA dap ni mahkra ye shamyit kau na hpyen majan masing’ hpe Myen hpyendap galaw wa ai re.
Mani hpawt kaga shara, Manmaw ginwang, Manje KIA Masat (3) Dapba npu Dapdung (12) ginra Zai Bru Tsun Yang ngu ai shara hta mung asuya dap hte gasat poi byin wa sai raitim lahkawng maga si hkala lam n chye shi ai.
Myen hpyendap a July 20 Yangon shiga sanglang hpawng e Lat Du Daju Jum Mya Htun Oo hku nna, tinang tatmadaw hpyendap gaw, amyusha rawt malan hpung ni yawng shanglawm na Mai Ja Yang zuphpawng hpe ‘mai byin yang n galaw shangun mayu ai lam’ tsun shapraw dat sai re. Shing rai, hpang shani hta ndai majan byin wa ai lam re.


text:
Monday, November 26, 2012
Saturday, November 17, 2012
Jinghpaw Wunpawng Myu Sha Ni Ningdun Manga Bum Manga Garan Ai Lam
Chyai Hka hku kaw nna ningtung garan ai dumsa ga,
(1) Marip Gam Rum ja -Shangai ningdun bum kaw nga .
(2) Lahtaw Naw Lawn -Magrung Bum Yau , Ngaw Bum shadung ga pa .
(3) Lahpai Dai Na La -Hpai Htung mata pa .
(4) Matsaw Wa Nhkum -Ningran hkra tsaw nga .
(5) Maran Wa King Nang -Singgung ga nai pra .
Shangai ningtun bum kaw na law htam chyam gra wa ai .
1. Marip Gam Rum Ja 8. Maji Mala
2. Marip Hka Shu Hka Sha 9. Myitung Hpau La
3. Kareng Tingmai sha 10.Nlam Wa na
4. Vhyasen 11.Zahkung Ginraw, U jik taw law
5. Nding nang pen tingsa 12.Tangbau Tang La
6. Udi Chyang maja
7. Htau Dingga
Ndai gaw , shapawng yawng wa a kasha ni ginru ginsa hpung (7) myu ga hpan (7) shangai ndung bum kaw na wa hkyet mying shamying shadip jahpang garan ai shaloi yawng gaw Wa Hkyet hte madai kaw daju rai nga ai .
Wa Hkyet mying ni a lam
1. Chyanun yan Woi shun shangai da ai . Mashang Wa hkum kaw na hprat pru wa ai ,shinggyim mashang wa hkret shinggyim tai hpang wa sai .
2. Shapawng Yaw hte Mali Kaw Hpang yan a kasha Matsaw Hpung Nu kaba wa sai hpang Wa lai hkyet mare de ai majaw wa lai hkyet hpang gam ninggawn du shawa nang ,shingtung kabang ngu ai nga ai .
3. Lamu ga hkyet wa lai lai re ai shara kaw nta gap ai majaw wa hkyet ngu ai hkyet singgawng magam, shingtung Kai Bam ngu ai nga ai .
4. Share jaubu wang bunghku hkret ai wa hkret jau gawng magam num mang shi num hkumlang shi hkum ai , ngu ai nga ai .
5. Wa hkyi hkyet kaw nta gap ai majaw , wa wa hkret singgawng gai lung , gai lawng ngu nga ai .
6. Dai ni du hkra magrau grang atsam rawng ai ni hpe shaga ai ga,
(a) Wa hkret magam (d) U sa du
(b) Wa ngan salang (e) Wa la du
(c) Wa sa salang (f) Gwi la du ngu shakawng shagrau mying jaw ai dai ni du hkra jai lang ai gwi la ni shat jat ga, nga jang atsam dat na ni gaw , shat law law sha ga magwi gwi la zawn atsam rawng ra ai ngu ai , wa la du nga jang wa hkyem wa la zawn lawan ai kung kyang ai ngu ai . U sa du nga jang grau chye hkum ai masha ngu ai . Wa sa du nga jang lam shagu chye chyang sai masha ngu ai . Wa ngan salang nga jang ram daw chye chyang kung kyang sai ngau ai ga. Wa hkret nga jang kaji marum ngu ai hte magrau grang nna mungdan de hpang ai wa , ngu lachyu re .
( by: Jinghpaw Wunpawng Htunghkring Hte Maumwi Mausa Shachyen Shaga Laika Buk )
(1) Marip Gam Rum ja -Shangai ningdun bum kaw nga .
(2) Lahtaw Naw Lawn -Magrung Bum Yau , Ngaw Bum shadung ga pa .
(3) Lahpai Dai Na La -Hpai Htung mata pa .
(4) Matsaw Wa Nhkum -Ningran hkra tsaw nga .
(5) Maran Wa King Nang -Singgung ga nai pra .
Shangai ningtun bum kaw na law htam chyam gra wa ai .
1. Marip Gam Rum Ja 8. Maji Mala
2. Marip Hka Shu Hka Sha 9. Myitung Hpau La
3. Kareng Tingmai sha 10.Nlam Wa na
4. Vhyasen 11.Zahkung Ginraw, U jik taw law
5. Nding nang pen tingsa 12.Tangbau Tang La
6. Udi Chyang maja
7. Htau Dingga
Ndai gaw , shapawng yawng wa a kasha ni ginru ginsa hpung (7) myu ga hpan (7) shangai ndung bum kaw na wa hkyet mying shamying shadip jahpang garan ai shaloi yawng gaw Wa Hkyet hte madai kaw daju rai nga ai .
Wa Hkyet mying ni a lam
1. Chyanun yan Woi shun shangai da ai . Mashang Wa hkum kaw na hprat pru wa ai ,shinggyim mashang wa hkret shinggyim tai hpang wa sai .
2. Shapawng Yaw hte Mali Kaw Hpang yan a kasha Matsaw Hpung Nu kaba wa sai hpang Wa lai hkyet mare de ai majaw wa lai hkyet hpang gam ninggawn du shawa nang ,shingtung kabang ngu ai nga ai .
3. Lamu ga hkyet wa lai lai re ai shara kaw nta gap ai majaw wa hkyet ngu ai hkyet singgawng magam, shingtung Kai Bam ngu ai nga ai .
4. Share jaubu wang bunghku hkret ai wa hkret jau gawng magam num mang shi num hkumlang shi hkum ai , ngu ai nga ai .
5. Wa hkyi hkyet kaw nta gap ai majaw , wa wa hkret singgawng gai lung , gai lawng ngu nga ai .
6. Dai ni du hkra magrau grang atsam rawng ai ni hpe shaga ai ga,
(a) Wa hkret magam (d) U sa du
(b) Wa ngan salang (e) Wa la du
(c) Wa sa salang (f) Gwi la du ngu shakawng shagrau mying jaw ai dai ni du hkra jai lang ai gwi la ni shat jat ga, nga jang atsam dat na ni gaw , shat law law sha ga magwi gwi la zawn atsam rawng ra ai ngu ai , wa la du nga jang wa hkyem wa la zawn lawan ai kung kyang ai ngu ai . U sa du nga jang grau chye hkum ai masha ngu ai . Wa sa du nga jang lam shagu chye chyang sai masha ngu ai . Wa ngan salang nga jang ram daw chye chyang kung kyang sai ngau ai ga. Wa hkret nga jang kaji marum ngu ai hte magrau grang nna mungdan de hpang ai wa , ngu lachyu re .
( by: Jinghpaw Wunpawng Htunghkring Hte Maumwi Mausa Shachyen Shaga Laika Buk )
Wednesday, November 14, 2012
Tinang A Tsaw Ra Nja Hpe Ntsun Ging Ai Ga Hkum (10)
(1) " Tsaw ra na shangai nhtoi gaw galoi rai sata ? Tsaw malap kau na le."
Shangai nhtoi sha nrai , sumtsaw sumra bying hpang ai nhtoi shani ni hpe mung lama malap kau tim bai nmai san nga ai .Num sha ni gaw ndai nhtoi ni hpe shi a tsaw ra wa hpe galoi mung dum matsing nga shangun mayu ai re .
(2) "Tsaw ra nang ndai palawng hpun yang grai hpum ai zawn san ai le."
Tingnang a sumtsaw hpe hpum ai ngu ma shadu du grai lasi la ai ngu ma nawn nawn hkum tsun shale u . Num sha ni gaw hpung ai ngu na tsun katut ai hpe nra sharawng ai zawn grai lasi ai ngu tsun katut ai hpe mung nkam madat ma ai .
(3) "Mani sha brang na manang tsun ai , tsaw ra hpe brang na kana shawng shadu ai da ."
Ndai ga hpe kachyi pa hkum tsun shale hkrup yaw.Kana shawng shadu ai nga jang gaw tinang a tsawra hta grau asak kaba ai zawn ngu masha ni shadu na hpe gaya ma ai .Dai hku nga yang kanau shadu ai ngu ma mai tsun na i ngu yang hkum sa san sumtsaw she nga yang me kanau kana ngu nkam shadu katut ma ai .
(4) "Rai sai law tsaw ra nang chya na na mung nre me ."
Ndai hku ngu tsun dat yang tinang a sumtsaw hpe roi ai hte bung mat nga ai .Chye na na nre law ngu tsun ai gaw tinang a sumtsaw she tinang ram hpaji nchye ai majaw ntsat ai ngu tsun mayu ai i ? Shing nrai tinang sumtsaw gaw shawang myit nlu kaba ai majaw tsun ai i ? ndai hku hpan 2 nga ai yaw. Hpan 2 yen a lachyum hkra ai lam gaw nhkrak ai majaw hkum tsun shale hkrup yaw .
(5) " Hpa nre law ."
Ndai ga si hpe nau nlang yang kaja na re .Tinang a tsaw ra gaw tinang hkam sha taw ai hpe ,tinang a myit sawn ai lam , tinang hte seng ai yawng hpe chye mayu nga ai . Garan hkam sha lawm mayu nga ai .Tinang gaw hpa nre law ngu tsun dat jang shan hte gaw shi hpe lama ma makoi magap da ai ,shing nrai shi gaw na matu hpa n,ahkyak ai majaw shi hpe n,kam chye shangun ai re ngu sawn la mat chye nga ai .Byin mai ai daram ndai ga si hpe nlang ga yaw.
(6) " Ayen na nau hkrum hkrap ja yu u , tsaw ra gaw grai shagri nya ai le ."
Num sha ngu gaw myiprwi rawng nga ai .Laknak ngai hku miprwi hpe jai lang ai nre . (laknak hku nan jai lang ai num sha ni a matu gaw laknak le i) Kaja nan hkam sha nga ai majaw sharang nngut na miprwi hkrat ai she re .Num sha ni mung tinang a sumtsaw shawng kaw gaw nkam hkrap na re .Dai hku na shagri grai nya ai num ngu shadu katut na hpe mung grai hkrit ma ai .
(7) " Tsaw ra na manang jan dai ni grai tsawm taw ai i ."
Manang ma rai rai , kanau mi rai rai , gara num kasha hpe mung tsawm ai yu hkrak ai ngu tinang a tsaw ra shawng hta kachyi mi mung hkum tsun hkrup yaw. Tinang a myi kata hta tinang a tsaw ra ram kaga kadai num kasha mung ntsawm ai ngu tinang a tsaw ra shadu u ga . Shi shadu hkra mung galaw shakut u .
(8) " Tsaw ra mi man kaw krwi ja kasha (၀က္ၿခံ) grai kaba wa ai le ."
Num kasha ni gaw tinang sumtsaw a shawng hta galoi mung tsawm nga mayu ma ai .Dai majaw krwi ja kasha (၀က္ၿခံ) hpe madi tsun ai gaw shi a ana nsam hpe madi tsun ai zawn grai gaya mat chye nga ai .
(9) " Brang gaw brang a nu hpe tsaw ra dik re ."
Tinang a sumtsawm gaw mung kan ntsa hta kadai hpe tsaw ra dik rai ngu san wa jang ndai mahtai hpe ntsun hkrup u ga yaw ,(Kanu hpe grai tsaw ra ai shadang sha ni hpe tsun mayu ai ) Num kasha ni gaw shanhte sha tinang sumtsaw a tsaw ra dik ai masha byin mayu ma ai . Num sha maga na "Tsaw gaw mungkan ntsa tsaw a a wa hpe tsaw ra dik re " ngu tsun yang nang gara hku hkam sha na rai ? (Kanu Kawa hpe kade ram ma tsaw ra tim sumtsaw lapran hta ntsun shalawm ga )
(10) Hpang jahtum hku na gaw tinang a sumtsaw dingsa a mying hpe galoi ten ma rai rai ,hpa lam a majaw mung tsun shale n,hkrup hkra sadi u ,nrai yang na tsaw ra nja gaw pawt mat na ra ai .Dai gaw shi kachyi pa nkam na ai mying rai nga ai .
""MANAW MANANG NI YAWNG TINANG A TSAW NRA NJA NI HTE GALOI MUNG NGWI NGWI PYAW SHA RAI NGA U GA YAW ""
Shatapru Star...by;ldfashioncatalogue
Saturday, October 27, 2012
Jinghpaw Htunghkring Shachyen Shaga Ai Lam - Daw 5
Real Lover - Sumtsaw ajet
Wednesday, October 24, 2012
Jinghpaw Htunghkring Shachyen Shaga Ai Lam
Friday, October 12, 2012
Subscribe to: Posts (Atom)


text:
时间:2017-03-25 10:32:46 来源:德宏团结报
№110 Mungdan ja sutgan hte shawa masha ni a sak rumri ja sutgan lam hta hkrit hpa lam hkrum sha ai hte hkrum gatut ai shaloi, mai hkye nga ninglen n hkye yang, masa loi song ai hpe go, sadi ga jo, na-du sadi ga jo shing nrai pati n shapro kau ai yu maram shing nrai pati jahpan shapro kau ai ari jo na.
№111 Dodan hta hkan nna pati mu, asuya mu, jak rung mu gahtong mu re n tsun shadan nna, shawa masha ni masa chye ahko ahkang shanyen ya jang, tengtok lit la masha hte lit gun ningbo masha ni hpe go, masa loi song ai rai jang, sadi ga jo shing nrai na-du sadi ga jo ai ari jo na. Masa na-du ai hpe go, pati hpung gata na aya dom kau ya shing nrai pati n shapro kau ai yu maram ai ari jo na.
№112 Gaga shawa masha asat tara dodan tot lai ai hpe go manot masa hta hkan nna sadi ga jo ai ko nna pati jahpan shapro kau ya ai ko du ai ari jo na.


text:
Sara Kaba Rev. Dr. Maran Ja Gun tsun ai “Ningbaw Ningla langai mi a lam bai myit dum ai ngu ai gaw lachyum grai sung ai. Hpa majaw nga yang MYIT JASAT HKRINGHTAWNG jaw da ai majaw rai nga ai.” Anhte Jinghpaw Wunpawng sha ni hta mung Sasana majen je shakut shaja lai wa sai mung chying sara kaba ni law law nga lai wa sai. Dai ni ban prat nnan hta matut nna sasana hkringhtawng shachyaw lu na matu hte n gun bai la let sasana magam hta n gun dat sa wa ra nga ga ai.
Dai re ai majaw Tsawra ai myit hte teng man ai ga hpe tsun nga let Dinghku Sasana kaw nna Maigan de, grau nna Kachin Diaspora missions hpe aja awaq majen je let Maigan du KBC hpung masha ni hpe zinlum ai masing kawn Maigan mungdan shara law law de Hkristu a sakse ni tai sa wa na aten rai sai.
Rev. Lashi Naw
Rev. Lashi Naw gaw Manmaw mare Roberts sasana jawng sara re. 1917 hta lata mara hpung up hkam la nna Sasana sara ni e shangun ai hte maren Manmaw nna Sam mung Nbaw de sa nna majen je sai. Manmaw nna Namhkam du hkra kasha 2 hpe hkap hta hpai lang, sarajan gaw hkyep din pyi ndin ai sha lagaw hte (6) ya hkawm rai, sasana majen je hpang wa sai. Nbaw kaw laika sharing jawng mung hpaw hpang sai. Hkamkaja lam (tsi) hpaji lam hta mung woi awn rai nna makau grup yin mare kahtawng ni law law nat kau nna hpung shang wa sai. . Shi a shakut ai a majaw masha law nat kabai kau nna Yesu hpe tinang a hkye Madu ngu hkap la wa sai. Hpung masha ni law law hte kashu kasha ni hpaji chye nna galu kaba wa masai.
Rev. Labya De.
Rev. Labya De gaw Nam Hkam mare kaw na rai nga ai. . Maymyo hpyen dap Jinghpaw seng kaw lani mi Lap mi lu nna bungli galaw nga ai kaw nna sara Hanson e shaga ai hte Namhkam kaw Dr. Hanson hpe Jinghpaw Chyum laika gale garum ai. Namhpaka de No. II mungkan majan ngut ai hpang Oct,1945 hta jawng wa hpaw nna sasana majen je sai hta grai awng dang sai. Jinghpaw Wunpawng ni law law hpung shang nna mi hpaw sai hte shi a kashu kasha ni mung hpaji chye, masha kaba byin wa masai.
Rev. Nhkum Zau Mai.
Namhkam makau na Oilaw bum (Sinli du hte seng ai bum) na Kawng Lung du kasha re. Manmaw hte Namhkam jawng ni hta lung nna sara tai jawng mung awng la sai wa re. Sarajan gaw sam num re. 1919-ning hta Mungmau de jawng hpaw hpang nna majen je sai. Dai hpang Insein Myen chyum jawng mung lung la nna Munmau de bai wa shakut sai. Shi a shakut shaja sasana majen je ai majaw mare kahtawng ni law law kaw na Jinghpaw Wunpawng amyu sha ni hpung shang masai. Kasha ni hpaji grai kung ai hte du kaba/sarama kaba ni tai wa sai..
Rev. Lahtaw Gam.
Sara kaba Lahtaw Gam gaw Namhpaka, Hkalik kahtawng na re. Kaji aten hta Manmaw kaw jawng lung sai. Dai hpang Insein Myen Chyum Jawng de special jawngma hku lung la u ai. Mung Ji Hpung Up tai let sasana majen je sai. 2nd Kachin Rifle a Hpung up, Kutkai Hpung Up (Mungji hpung up tai let), Dumbang Hpung up, Kutkai Chyum Jawng sara, Myitkyina Ginwang a K/S dap hpa-awn, 1977 Jaw Masat hta Gaw Gap Hpa-awn etc.. tai sai. Campaign hkawm let sasana majen je grai woi je sai hte KBC a Hanson Htang Dip Gawng byin tai hkra hta n-ga KBC magma gun ni a providence Fund woi hpang sai.
KBC a Labau hta Sara kaba Rev. Lahtaw Gam woi awn ai Nampaka La hpung ni gaw hpaji hpe tsaw ai hte amyu sha hpaji lam a kasi kaja hkringhtawng jaw da sai. Shanhte hkai da sai hpaji asi ni gaw Dr. Gam Seng Shae (Wunpawng sha ni hta shawng nnan na Ga Shaka Ningnan Chyum hpaji munu Ph.D), Dr. Maran La Raw (Wunpawng sha ni hta shawng nnan shinggan hpaji munu Ph.D), Dr. Lahtaw Gum Se (KTCS jawng up Usa), Sr. Kaba Hkangda Brang Gam (KTC Kutkai Jawng Up Usa, 7 Stars-KIA), Dr. La Wu (Lisu Chyumjawng Up Usa), Dr. Joshua Young (MBC Amu Madu Usa), Srm Kaba Lahtaw Ja Tawng (Lahta Tsang Jawng Up/Hpaji Du Usa), Dr. Seng Tawng (Tsidu/KTCS Trustee Nigbaw Usa), Dr. Lashi Labya Je Naw (Tsidu), Dr. Maran Ja Gun (KTCS Hpaji Up Usa) hte kaga law law amyu a, hpung a ningbaw ningla ni hpe shangai shapraw dat sai. Dai majaw Sara kaba Lahtaw Gam gaw Hpaji sasana majen je ai ningshawng mung rai nga ai law.
Bai hkringhtawng shachyaw ra ai lam ni:-
1. Ndai chyeju madu sara kaba ni yawng gaw tinang a akyu ntam ai sha kaja wa nan grai ap nawng ai ni re.
2. Shanhte a sasana majen je ai hta wenyi lam hta jan nna hpaji lam, hkai rem lam, hkam kaja lam ni the kaga machye machyang lam ni hta mung grai woi myi jahpaw ma ai.
3. Jinghpaw Chyum Laika Jawng garai n lu ai aten hta Sasana sara kaba ni e sharin ya ai hpe kang ka let sharin la nna hpung woi majen je nga ma ai. Nkau mi gaw Insein Myen Chyum jawng lung la lu nga ma ai.
4. Kasha kashu ni hpe mung laika hpaji lam hta grai shakut ya ma ai. Nkau mi a kasha/kashu ni gaw masha law law hpe woi awn ai hte ningbaw ningla ni tai wa lu ai hpe mu lu nga ai.
5. Hpung masha ni hpe gawan katsan ai hta grai n-gun dat ma ai. Lachyen ginhka nrai ai. Yesu a tsawra myit hpe madung dat ai.
Daini anhte KBC hpung masha ni mung ndai shawng numshawn shaw majen je ai sara kaba ni galaw ai magam bungli ni hpe bai myit dum let shanhte jaw da ai sasana hkringhtawng hpe shachyaw let Tsawra ai myit hte teng man ai ga hpe tsun nga let Dinghku Sasana kaw nna Maigan de, grau nna Kachin Diaspora missions hpe aja awaq majen je let Maigan du KBC hpung masha ni hpe zinlum ai masing kawn Maigan mungdan shara law law de Sasana majen je let Hkristu a sakse ni tai wa saga law.
Mahta ai:-
- Rev. Dr. Saga Hkyen Naw a Lakjet
- Herman G. Tegenfeldt, A Century of Growth: The Kachin Baptist Church of Burma.
-Gustaf A. Sword, Come What May.
- Rev. Marip Awng La - KBC Labau
- Dr. Hpauyam Tu Htang (Nawku hpung Hpaji Ginra Lithkam) hte Sanhtai, KTC Alumni News Vol (1), 2014.
-Sara Myitung Sut Nau, Ja hte Lungseng Jubeli
- Rev. Dr. Saga Hkyen Naw a Lakjet
- Herman G. Tegenfeldt, A Century of Growth: The Kachin Baptist Church of Burma.
-Gustaf A. Sword, Come What May.
- Rev. Marip Awng La - KBC Labau
- Dr. Hpauyam Tu Htang (Nawku hpung Hpaji Ginra Lithkam) hte Sanhtai, KTC Alumni News Vol (1), 2014.
-Sara Myitung Sut Nau, Ja hte Lungseng Jubeli